text: David Donato David Donato liittyi Black Sabbathiin kesällä 1984 ja vaikutti yhtyeessä noin puoli vuotta. Tänä aikana yhtye levytti useita demoja, ja tästä kokoonpanosta tehtiin juttu Kerrang-lehteen. Lehtijuttua on vuosien aikana pidetty virheellisesti syynä Donaton erottamiseen yhtyeestä, mutta todellisuudessa Tony Iommi hajotti Black Sabbathin vuoden 1984 lopussa Geezer Butlerin lähdettyä ja päätti tehdä sooloalbumin. Tämän jälkeen Donato lauloi jonkin aikaa Geezer Butlerin sooloprojektissa jonka jälkeen hän perusti Kiss-yhtyeestä tutun kitaristi Mark St. Johnin kanssa White Tiger -yhtyeen, joka julkaisi yhden heikosti menestyneen albumin. Nykyään Donato lauleskelee silloin tällöin klubeilla ja rakentelee moottoripyöriä.


source: fineweb

text: Kuorikaapu Kuorikaapu (lat. pluviale) on piispan tai papin juhlallisissa kirkollisissa toimituksissa ja juhlallisissa rukoushetkissä käyttämä liturginen vaate. Se muistuttaa viittaa, ja on auki levitettynä puoliympyrän muotoinen. Se on edestä avoin ja se pidetään kiinni rinnan kohdalta hihnalla tai soljella. Siinä on usein leveä, koristeltu reunus. Alkuperäinen huppu, jota ei tarvittu kirkkosalissa, on kehittynyt koristelluksi selkäkilveksi (lat. clipeus). Suomen evankelis-luterilaisessa kirkossa kuorikaapua on useimmiten nähty piispojen juhla-asuna, mistä on syntynyt virheellinen nimitys "piispankaapu". Kuorikaapu puetaan kuoripaidan ja stolan päälle (Suomen ev.-lut. kirkossa käytännössä alban päälle).


text: Wikipedia:Älä palvo sääntöjä käytäntöä. Tämä sivu kuvaa Wikipedian käyttäjien yhteisesti hyväksymää | Käytäntö koskee kaikkia käyttäjiä. Tälle sivulle tehtävien muokkausten tulee vastata yhteisön konsensusta. |Tämä sivu pähkinänkuoressa: Jos Wikipedian päämäärä, sääntöjen henki ja terve järki sitä vaatii, riko sääntöjen kirjoitettua muotoa.| Jos säännöt estävät sinua toimimasta muiden kanssa Wikipedian parantamiseksi tai ylläpitämiseksi, älä välitä niistä. Tämä saattaa kuulostaa rankalta ja jopa anarkistiselta, mutta se ei ole sitä sen enempää kuin Wikipedia itsekään on. Sinun ei tarvitse osata kaikkia käytäntöjä ulkoa voidaksesi osallistua Wikipediaan. Jos käytät maalaisjärkeä, toimit lähes väistämättä oikein. Vaikka et toimisikaan, älä huoli, sillä kaikki me teemme virheitä. Pahimmatkin virheet on helppo korjata, sillä jokainen versio jokaisesta sivusta tallennetaan ja voidaan palauttaa sellaisena kuin se oli. Jos olemme eri mieltä tekemistäsi muutoksista, voimme keskustella asiasta kohteliaasti ja päästä yhteisymmärrykseen siitä mitä pitäisi tehdä. Ole siis rohkea ja nauti siitä, että voit osallistua tämän tietosanakirjan rakentamiseen. ”Älä palvo sääntöjä” ei alenna muita sääntöjä, vaan päinvastoin ylentää ne. Säännöillä on suurin mahdollinen arvovalta ja niiden hengen toteutumisella parhaat mahdolliset edellytykset, kun niitä ei ole annettu ylhäältä, vaan koko yhteisö voi seistä niiden tulkinnan takana. Toisin kuin voisi ymmärtää, ”Älä palvo sääntöjä” ei tee hallaa muille säännöille. Sen tarkoitus on estää sääntöjä tekemästä hallaa sille, mitä me olemme tekemässä: rakentamassa tietosanakirjaa. Päämäärän tärkeyteen verrattuna säännöt ovat toissijaisia: niillä on vain välineellinen arvo. Mikäli säännöt auttavat päämäärän saavuttamisessa, hyvä niin. Jos taas ne ovat esteenä päämäärän saavuttamiselle, on ne huoletta heitettävä syrjään. Mitä ”Älä palvo sääntöjä” tarkoittaa[muokkaa | muokkaa wikitekstiä] - Sinun ei tarvitse opetella kaikkia sääntöjä osallistuaksesi. - Wikipedia nojaa ennen kaikkea sääntöjen henkeen ja terveen järjen käyttöön, ei kiveen hakattuihin pykäliin. - Älä noudata kirjoitettuja sääntöjä sokeasti. Sen sijaan harkitse, miten kukin yksittäinen muokkaus tekee Wikipediasta paremman. - Sääntöjen pakottava voima ei ole siinä, että ne olisi kirjoitettu sivulle jossa lukee ”sääntö” tai ”käytäntö”, vaan siinä, että ne heijastavat yhteisön yhteisiä näkemyksiä ja käyttäytymistä. Mitä ”Älä palvo sääntöjä” ei tarkoita[muokkaa | muokkaa wikitekstiä] - ”Älä palvo sääntöjä” ei tarkoita, että kaikkia sääntöjä voisi ”tarpeen tullen” rikkoa. - ”Älä palvo sääntöjä” ei tarkoita, että sinä olisit aina oikeassa ja voisit rikkoa sääntöjä pelkästään oman asiasi ajamiseksi. - ”Älä palvo sääntöjä” ei tarkoita, että kaikki teot ovat oikeutettuja. Säännöistä poikkeaminen on pystyttävä perustelemaan vaadittaessa. - ”Älä palvo sääntöjä” ei estä sinua huomauttamasta säännön olemassaolosta sääntöä rikkoneelle käyttäjälle. Pidä silti mielessä, että hänen toimintansa saattaa olla perusteltua. (Katso myös Wikipedia:Oleta muilta hyvää tahtoa.) - ”Älä palvo sääntöjä” ei yksin ole peruste ainoallekaan muokkaukselle. Se ei myöskään ole hyväksyttävä vastaus, jos sinulta kysytään syytä siihen, miksi rikoit sääntöä. Valtaosa säännöistä perustuu mittavaan ajatustyöhön ja kokemukseen, ja niitä tulisi siksi rikkoa vain painavista syistä. - ”Älä palvo sääntöjä” ei tarkoita, etteikö sääntöihin olisi hyödyllistä tutustua.


text: Vietin viime viikon kesäflunssan kourissa, ja sairastellessa oli hyvää aikaa selailla ruokaohjeita. Huomasin, että olen edelleen syvään juurtunut reseptibongari, vaikka harrastukselle on tänä vuonna ollut aikaa aivan mahdottoman vähän. Reseptibongari pystyy sivuuttamaan suuren osan vastaan tulevista ruokaohjeista. Osa merkataan myöhempää käyttöä varten , mutta osaa on pakko päästä testaamaan saman tien. Viimeksi mainittua lajityyppiä edusti tämä Soppakellarin resepti (kiitokset Tuslalle reseptin löytämisestä): Marenkinen herukkapiiras piirakkataikina: 3,6 dl vehnäjauhoja 1tl leivinjauhetta 1,2 dl pehmeää voita 1,2 dl sokeria 2 kananmunan keltuaista 1 tl raastettua sitruunan kuorta (noin 1 sitruunan kuori) herukka-marenkitäyte: 2 valkuaista 1,2 dl sokeria 2 tl maissitärkkelystä reilu 1/2 litraa punaisia viinimarjoja Sekoita isossa kulhossa jauhot ja leivinjauhe. Lisää mukaan pehmeä voi, sokeri ja keltuaiset sekä sitruunan kuori. Sekoita puuhaarukalla, kunnes seoksesta muodostuu taikina. Muotoile taikinasta pallo, kelmuta ja laita jääkaappiin lepäämään noin puoleksi tunniksi. Laita uuni lämpenemään 165 asteeseen. Kaulitse taikina sopivaksi noin 24-26cm irtopohjavuokaan. Irtopohjavuoka kannattaa voidella ennen taikinan taputtelua. Taikinan pitää nousta vuuassa noin 2,5 cm pohjalta reunoille, jotta saat täytteen aseteteltua hyvin. Paista noin 25 minuuttia tai kunnes pohja on kauniin kullanruskea. Ota uunista ja anna jäähtyä hieman. Nosta uunin lämpötila 200 asteeseen. Valmista marenkitäyte: Vaahdota valkuaiset napakaksi vaahdoksi. Lisää maissitärkkelys ja lisää sitten sokeri pienissä erissä. Vatkaa 5 minuuttia. Kääntele herukat varovasti spatulan avulla marenkiin. Levitä marenkiseos hieman jäähtyneelle piiraspohjalle. Paista noin 10 minuuttia tai kunnes päällinen on saanut hieman ruskeaa väriä (minä olisin voinut paistaa omaani vähän pitempäänkin). Marenkileipomukset ovat mahtavia. Etenkin jos mukana on vastapainoksi jotain hapokkaampaa marjaa tai hedelmää. Erinomainen esimerkki on Puistola Delin raparperibrita, jossa on tutkimusteni mukaan marenkia, kermavaahtoa ja jollain tapaa soseutettua tai hillottua raparperia. Ehkä pitäisi opetella tekemään britakakkua itse (siitä huolimatta, että aiemmat kokemukset eivät kovin rohkaisevia olekaan). Muoks. Lisäsin kuvan raparperibritasta, kun semmoinen sattui tiedostoissa näköjään olemaan:


text: PowerPoint Presentation: Nykyinen online elämäntavat nähneet yhä nopea levittää tietoa, mutta rikollista toimintaa Internetissä on lisääntynyt myös nopeasti. Alam Maffian, 25, Yksityinen yritys Alam Sutera Tangerang, työntekijä sanoi, että hän menetti yli Rp 1,5 miljoonaa (US$ 154) kun hän surfed internetistä äskettäin hankkia katti. "Käytin Internet löytää kissat myytävänä. Kutsutaan numero, mainoksia ja toisessa päässä mies pyysi minua maksamaan käsiraha,"hän kertoi Jakarta Post maanantaina. Rahansiirtoon pyynnön, hän sanoi, mies hylkäsi hänen edelleen vaatii. Alam sanoi, hän oli päättänyt ei ilmoita poliisille asiansa saatuaan, että tietoverkkorikollisuutta kertomukset olivat monimutkaisia ja merkitsisi sitä, että lähettämät yksi poliisiasemalle. PowerPoint Presentation: Depok yliopisto-opiskelija, Ratu Agnes Selvi, 26, sanoi, että hän oli menettänyt Rp 4 miljoonaa jälkeen yrittää ostaa kannettavan Internetistä kesäkuussa viime vuonna. Hän sanoi, hän oli ilmoitti tapahtuneesta Keski Jakarta poliisi ja kerrottiin odottaa poliisi cyber crime unit puhelun. Mutta hän ei saanut puhelua ei sen jälkeen. "Miksi kestää niin kauan löytää ja pidättää rikollisia Internetissä poliisin?", hän kysyi lisäämällä, että hän oli törmännyt useita samanlaisia valituksia Internetissä. PowerPoint Presentation: Jakarta poliisin tiedottaja SR Comr. Rikwanto sanoi poliisi tutkivat edelleen cyber rikollisliigan seuraamalla epäilyttävistä sivustoista. Tietojen Indonesian Security Incident Response Teamin infrastruktuurin tai Coordination Center (id-SIRTII/CC) tietoverkkorikollisuuden Indonesiassa määrä noussut yli 700 vuonna 2012 nousu noin 600 tapauksista kaksi vuotta aikaisemmin. Asiantuntijat ehdottavat, että sosiaalisen median käyttäjiä on tullut tietoisemmaksi cyber rikollisliigan. Muhammad Salahuddien, keskuksen sijainen verkon valvonnan ja turvallisuuden toimintaa, sanoi, että hakkerit normaalisti hoidetaan mukaan useita malleja, kuten phishing-sivustoja, advance fee fraud — kanssa joka online huijarit pyytävät rahaa lupaava liiketoiminnan käsitellä tai jakamalla perintöosan — love morsian huijauksia, arpajaiset ja myynti väärennettyjen tuotteiden tai palvelujen koukku tavoitteensa. PowerPoint Presentation: "Hakkeri lähettää linkki, joka sisältää viruksen, sähköpostitse tai lyhyen tekstiviestin kohteen tietojen varastamiseen. Jos pahaa aavistamattomia henkilö avaa linkin, heidän sähköpostitilin kaapattu,"Salahuddien sanoi. "Hakkeri sitten varastaa kaikki käyttäjän tiedot, kuten tilinpäätöstietoihin, luotto- tai maksukortit ja säästötileihin." Samaan aikaan hakkerit haluan kohdeyritysten rikkomalla niiden turvajärjestelmät kautta työntekijöiden henkilötietoja. Hakkerit kaapata työntekijän sähköpostia leviää virus kattavasti ja varastaa tärkeitä tietoja. "Tämä suuntaus kasvaa ja se on parantunut mukaisesti indonesialaiset Internetin määrän moninkertaistumisen. Valitettavasti tietoisuutta [tällaisen] Internetiä ja palveluntarjoajien on edelleen alhainen,"Salahuddien sanoi. PowerPoint Presentation: Budi Sulistyo, vanhempi konsultti ja tutkija jakaa Visio telematiikkaa koskevaa tutkimus yrityksen kotipaikka Bandung Länsi-Jaavalla, sanoi yksilöiden voisi suojautua petos käyttää salasanoja ja avainsanat, ja muuttaa niitä usein. Lisäksi ailahteleminen tunnussana, Eeva neuvoo sosiaalisen median sivustoja kuten Facebook ja Twitter, olla varovainen, kun teet uusia ystäviä Internetissä kaikille käyttäjille. PowerPoint Presentation: Jakarta poliisi cyber rikoksia yksikkö paljastaa useita korkean profiilin tapauksia viime vuonna yksi johon teini Depok, Länsi-Jaavalla, joka oli siepattu ja toistuvasti raiskasi, väitetään mies, hän otti yhteyttä Facebookissa. Rikwanto sanoi poliisiyksikkö hoitanut 625 vuonna 2011 ja kirjasi 395 asian (mukaan lukien 253 online shopping petos), elokuu 2012 alkaen. Hän sanoi, että poliisi työskentelivät myös Australian, Yhdysvaltojen ja kansainvälisten järjestöjen, kuten Interpolin jäljittää rikolliset. Lue lisää liittyvistä aiheista : http://forums.ebay.com/db2/topic/Business-Industrial/Hass-And-Associates/5200137900 http://www.wattpad.com/12286125-hongkong-cyber-security-hass-associates


text: Timo T.A. Mikkonen ja hänen vaimonsa Nina viettivät kahdeksatta hääpäiväänsä Porvoossa vuonna 2009. (KARI LAAKSO) Syntynyt: 15.6.1947 Helsingissä Ammatti: Toimittaja, yrittäjä 1970-luvulta saakka toimittajana ja tuottajana työskennellyt Timo T.A. Mikkonen tunnetaan parhaiten hänen juontamistaan tv-ohjelmista Tänään, tässä ja nyt ja Illan päätteeksi Timo T.A. Viime vuosina Mikkonen on nähty televisiossa yhdessä perheensä kanssa tosi-tv-ohjelmassa Mikkosten maailma, joka herätti paljon keskustelua keväällä 2009. Mikkonen on naimisissa kampaaja Nina Mikkosen kanssa. Pariskunta on puhunut vahvasti muun muassa perhearvojen ja kotiäitiyden puolesta. Heillä on kaksi lasta. Avioliitto on Mikkoselle toinen. Henkilöön liittyvät artikkelit:


text: Johanna Iivanainen esiintyy Opera Big Bandin solistina 20. lokakuuta Kansallisoopperan päälämpiössä. Opera Big Bandia johtaa Antti Sarpila, ja konsertin juontaa Aarno Cronvall. Konsertissa kuullaan helmiä yhtyeen 14 vuoden mittaiselta taipaleelta: Sarpilan sovittamaa ooppera- ja balettiswingiä, jazz-standardeja sekä Benny Goodmanin kuolemattomia säveliä. Johanna Iivanainen kuuluu kotimaisten jazz-laulajattarien kärkeen. Hän laulaa yhtyeissä kuten Johanna & Mikko Iivanainen Duo, JimJamMurMur, Korpi Ensemble ja Soi Ensemble. Hän on tehnyt yhteistyötä myös mm. Antti Sarpila Swing Bandin, Eero Koivistoisen yhtyeen ja Pepe Willbergin kanssa. Johanna Iivanaisen ensimmäinen soololevy ilmestyi vuonna 2004. Opera Big Band syntyi vuonna 1996 Kansallisoopperan orkesterin muusikoiden kiinnostuksesta jazziin. Tätä nykyä kullakin keikalla big bandin riveissä istuu noin 3-4 oopperalaista. Alusta asti ryhmän taiteellisena johtajana ja kapellimestarina on toiminut Antti Sarpila. Vuosien varrella OBB:n solisteina ovat esiintyneet mm. Madeline Eastman, Christine Correa, Erik Lindström, Reija Lang ja Mikko-Ville Luolajan-Mikkola. Opera Big Band on levyttänyt sekä ooppera- että balettiklassikoiden hyräillyimpiä melodioita Sarpilan swing-versioina (Swingin' the Opera, Finlandia Records 2001; Swingin' the Ballet, Edel Records 2008).


text: Ihmisen elämä ja kokemus omasta elämästä syntyvät vuorovaikutuksessa ympäristön ja toisten ihmisten kanssa. Vuorovaikutus muiden ihmisten kanssa on meille kaikille tärkeää. Sen kehittyminen alkaa jo syntymästä. Näillä sivuilla tarkastellaan vuorovaikutuksen kehittymistä ja ominaisuuksia seuraavista näkökulmista - kaikilla on lupa vuorovaikutukseen - varhainen vuorovaikutus ja sen kehittyminen - toimiva vuorovaikutus on tasa-arvoista - vuorovaikutuksen tukeminen: osaavan kumppanuuden viisi elementtiä - aistit vaikuttavat vuorovaikutukseen - vuorovaikutuksen havainnointi videon avulla Lupa vuorovaikutukseen Ihmisten välistä vuorovaikutusta on verrattu tanssiin. Jokaisella meistä on lupa ja kyky tanssia sekä kutsua toisiamme erilaisiin askelkuvioihin. Mutta niin tanssissa kuin vuorovaikutuksessakin väärinymmärryksiä tapahtuu. Jokainen tulkitsee asioita myös oman taustansa, kokemustensa ja tilanteiden luomien edellytysten kautta. Taitava tanssija osaa herkästi tunnustella toisen rytmiä ja antaa tilaa tämän omille askelille. Näin toimii myös taitava vuorovaikutuskumppani. Varhainen vuorovaikutus ja sen kehittyminen Ihmisen vuorovaikutustaitojen kehittyminen alkaa heti syntymästä. Vauvan ja hänen vanhempiensa vuorovaikutuksella on osittain samanlainen, vaistomainen perusta kuin muillakin eläimillä: vauva hakee turvaa ja ravintoa pysyäkseen hengissä, ja vanhemmat vastaavat täyttämällä tämän hoivan tarpeen. Toimiva vuorovaikutus on tasa-arvoista Vuorovaikutukseen tarvitaan kaksi ihmistä, joilla molemmilla on oma merkittävä roolinsa. Tasa-arvoinen vuorovaikutus on mahdollista myös silloin, kun sen osapuolet ovat taitojensa suhteen erilaisia. Monet vaikeimmin kehitysvammaiset ihmiset toimivat vielä aikuisinakin varhaisten vuorovaikutustaitojensa varassa. Lähi-ihmiset voivat omalla toiminnallaan tukea heidän mahdollisuuksiaan osallistua ja toimia vuorovaikutuksen aktiivisena osapuolena. Vuorovaikutuksen tukeminen: osaavan kumppanuuden viisi elementtiä Vuorovaikutus muiden ihmisten kanssa on meille kaikille tärkeää. Useimmiten yhteispeli vuorovaikutustilanteissa sujuu lähes itsestään, ilman että asiaa sen kummemmin tarvitsee miettiä. Vammaisen ihmisen kanssa vuorovaikutus ei ehkä tulekaan itsestään vaan tietyt asiat täytyy tiedostaa ja opetella erikseen. Tikoteekin Oiva-hankkeessa on määritelty viisi perusperiaatetta, jotka ovat tärkeitä kaikessa toimivassa vuorovaikutuksessa riippumatta henkilöistä ja tilanteesta. Vuorovaikutuksen havainnoiminen videon avulla Vuorovaikutustilanteiden videointi mahdollistaa vuorovaikutuksen tarkastelun eri osapuolien näkökulmasta. Videoita voidaan hyödyntää puhevammaisen ihmisen kommunikoinnin arvioinnissa ja kuntoutuksessa sekä lähi-ihmisten ohjauksessa. Aistit vaikuttavat vuorovaikutukseen Monelle vaikeimmin kehitysvammaiselle kumppanillemme maailma ei näyttäydy samanlaisena kuin meille. Aistitoimintojen kehitys ei etene tavalliseen tapaan, aistimuksia ei synny tai aisteista välittynyttä tietoa voi olla vaikea ymmärtää ja kokea merkitykselliseksi. Myös tarkkaavaisuus ja vireystila vaikuttavat aistien ja niistä välittyvien aistimusten syntymiseen. Aistikokemuksia ja -elämyksiä multisensorisen toiminnan avulla Multisensorinen toiminta ja Snoezelen tarkoittavat molemmat menetelmää, jossa eri aistikanavien kautta tulevien miellyttävien aistikokemusten ja -elämysten avulla saavutetaan aktivoivan toiminnan ja rentoutumisen tasapaino. Sen myötä löytyy suotuisa vireystila oppimiselle, mielikuvitukselle, tunteille, luovuudelle, itseluottamuksen rakentumiselle, stressin ja paineiden vähentymiselle sekä vuorovaikutukselle. Muisti ja vuorovaikutus Muistisairaus muuttaa ihmisen kykyä ilmaista itseään ja ymmärtää ympäristönsä viestintää. Tarve olla vuorovaikutuksessa ei kuitenkaan muutu, vaikka puhe vähitellen katoaa. Monia asioita voi ilmaista myös sanattomasti. Hellä katse, huvittunut ilme, lempeä kosketus ja iloinen äänensävy kertovat enemmän kuin tuhat sanaa.


text: Mario vs. Donkey Kong 2: March of the Minis |Mario vs. Donkey Kong 2: March of the Minis| |Julkaisija||Nintendo| |Julkaisupäivä||2006-2007| |Lajityyppi||Pulmapeli| |Alusta||Nintendo DS| |Videopelien teemasivulla| Mario vs. Donkey Kong 2: March of the Minis on Nintendon kehittämä ja julkaisema pulmapeli Nintendo DS:lle. Se julkaistiin vuonna 2006 Yhdysvalloissa ja muualla maailmassa 2007. Peli on jatkoa vuonna 2004 Game Boy Advancelle julkaistulle pelille Mario vs. Donkey Kong. Uutta verrattuna edelliseen peliin on muun muassa Mini-Mariojen liikuttaminen stylus-kynällä Marion sijaan, yli 80 mutkikasta ja haastavaa kenttää sekä erityisesti DS:lle suunniteltu tasoeditori. Lisäksi peli hyödyntää Nintendo Wi-Fi Connection-nettipalvelua. Nintendo DSi:n DSiWaressa on pelille myös kolmas osa: Mario vs. Donkey Kong: Minis March Again. Juoni[muokkaa | muokkaa wikitekstiä] Mario on mainostamassa uuden Super Mini-Mario World-huvipuiston avajaisia VIP-vieraansa Paulinen kanssa. Yleisön joukossa oleva Donkey Kong äkki-ihastuu Paulineen ja tarjoaa Mini-Donkey Kongia huipuiston maskotiksi kun taas Mario tarjoaa Mini-Marioa maskotiksi. Pauline valitsee Mini-Marion, mistä Donkey Kong suuttuu. Donkey Kong kaappaa Paulinen ja vie tämän rakennuksen korkeimpaan kerrokseen. Tällä kertaa Mario taritsee Mini-Mariojen avun pelastaakseen päivän. Nintendo Wi-Fi connection[muokkaa | muokkaa wikitekstiä] Peli tukee WFC-nettipalvelua. Pelissä ei ole varsinaista moninpelitilaa, mutta pelaajat voivat luoda omia kenttiätasoeditorin avulla ja lähettää niitä Wi-Fi:n kautta muille pelaajille ympäri maailmaa.


text: Helikopteri Helikopteri on ilma-alus, jossa nostovoima tuotetaan vaakatasossa pyörivällä roottorilla. Helikopteri kykenee nousemaan ja laskeutumaan pystysuoraan. Helikopterin liikkumista hallitaan päälapojen lapakulmia muuttamalla. Helikopteri voi myös pyöriä paikallaan pyrstöroottorin avulla. Helikopteri sopii erityisesti vaikeassa maastossa tehtäviin kuljetuksiin. Helikoptereita käytetään paljon myös sotilaallisissa tehtävissä. Sisällysluettelo Helikopterin historia[muokkaa | muokkaa wikitekstiä] 1800-luvun lopulla tehtiin useita rakennusyrityksiä, mutta lopputuloksena oli hyvin kömpelöitä ja hädin tuskin maan pinnalla leijuvia helikoptereita. Ensimmäisen käyttökelpoisen, lentämään pystyvän helikopterin rakensi 1936 saksalainen Henrich Focke (1890–1979). Henrich Focken rakentama Focke-Wulf Fw 61 saavutti 1937 yli 3 200 m:n korkeuden, yli 120 km:n tuntinopeuden ja lensi yli 230 km:n matkan. Tämänkin helikopterin kehitykseen vaikutti suuresti autogiro. Nykyiselle asteelle helikopterin kehitti ukrainalais-yhdysvaltalainen Igor Sikorsky (1889–1972). Venäjällä Sikorsky kokeili helikopteria jo vuonna 1910, vaikka toimi tuolloin pääasiallisesti lentokonesuunnittelijana rakentaen mm. maailman ensimmäisen nelimoottorisen lentokoneen vuonna 1913. Sikorsky siirtyi Venäjän vallankumouksen jälkeen Yhdysvaltoihin. Siellä hän suunnitteli lentoveneitä, mutta myös jatkoi helikopterien kehittämistä. Sikorskyn vuonna 1939 rakentama VS-300 oli ensimmäinen yhden pääroottorin ja yhden pyrstöroottorin rakenteella toteutettu helikopteri. Se lensi kytkettynä 14. syyskuuta 1939 ja ensimmäisen kerran vapaasti 13. toukokuuta 1940.[1] Toinen maailmansota toi joitakin helikoptereita operatiiviseen käyttöön. Saksa käytti Flettner Fl 282 helikopteria tiedustelutehtävissä. Sodan jälkeen helikopteri kehittyi pelastuslaitteeksi esimerkiksi Hollannin tulvien aikana. 1950-luvun alussa Korean sodassa Yhdysvaltain maavoimat käytti helikopteria haavoittuneidensa evakuointiin ja huoltokuljetuksiin. Yhdysvaltain ilmavoimien synty oli vienyt US Armyn lentokaluston ja helikopteri täytti osaltaan tätä aukkoa. 1960-luvun puolivälistä alkaen Vietnamin sodassa Yhdysvaltain maavoimat käytti laajasti helikopteria taistelukäytössä, jonka seurauksena taisteluhelikopteri sai alkunsa. Taisteluhelikopterit häviävät hävittäjälentokoneille kuitenkin toimintaetäisyytensä ja asekuormansa osalta. Yhdysvalloissa Bell 47 -helikopteria rakennettiin yli 6000 kappaletta ja Bell 204/205 -mallia rakennettiin yli 13000 kappaletta. Bell 206 -mallia rakennettiin yli 8000 kappaletta. Sikorskyn vuoden 1953 S-56 -mallin jälkeen hypättiin helikopterisuunnittelussa eteenpäin: vuonna 1957 Neuvostoliitossa lensi Mihail Milin suunnittelema Mil Mi-6, jossa oli kaksi 5500 hevosvoiman turbomoottoria ja 12 tonnin kantokyky. Frank Piasecki aloitti helikoptereiden kehittämisen 1941. Vuonna 1956 hänen yrityksensä nimi oli Vertol, joka kehitti mallit CH-46 (vuonna 1958) ja CH-47 Chinook (vuonna 1961). Vuonna 1977 Mil aloitti Mil Mi-26:n testaamisen. Se kykeni kuljettamaan jo 22 tonnia lastia.[2] Asymmetrisen sodankäynnin sovellutusten syntymisen jälkeen helikopteria on erityisesti kehittänyt liike-elämän ilmailulähde?. Esimerkiksi matka lentokentältä kaupungin keskustaan on ollut hyvä ajansäästön kohde. Kaasuturbiinikäyttöiset helikopterit ovat saavuttaneet suuren lentonopeuden ja avanneet helikopterilentoliikenteen käyttöä myös muutaman sadan kilometrin reiteille. Suuri nopeus toisaalta johtaa matkustusmukavuuden heikkenemiseen (tärinä), jonka takia markkinaa on pyritty laajentamaan liike-elämästä turisteihinlähde?. Rakenne[muokkaa | muokkaa wikitekstiä] Helikopterin runkoon on kiinnitetty pyrstöpuomi. Rungon sisällä ovat helikopterin moottorit, jotka pyörittävät roottoreita. Kantoroottorin pyöriminen aiheuttaa vääntömomentin, joka pyrkii kiertämään helikopterin runkoa roottorin pyörimissuunnan vastaiseen suuntaan. Jos voimalaite on helikopterin rungossa, rungon kiertymispyrkimys estetään yksiroottorisessa helikopterissa tavallisesti pyrstöpuomin päässä olevalla pyrstöroottorilla, joka pyörii pystytasossa. Pyrstöroottoria käytetään myös helikopterin ohjaamiseen pienillä lentonopeuksilla. Lennettäessä suuremmilla ilmanopeuksilla pyrstövakaajat kompensoivat pääroottorin vääntöä. Pyrstöroottoriin liittyvien ongelmien vuoksi on kehitetty myös yksiroottorisia helikoptereita, joissa ei ole pyörivää pyrstöroottoria. Näissä ns. NOTAR-helikoptereissa (lyh. engl. sanoista NO TAil Rotor) pyrstöroottorin korvaa normaali lentokoneen peräsinjärjestelmä ja ilmasuihku, joka kompensoi vääntömomentin. Vääntömomentin vaikutus voidaan kumota myös käyttämällä kahta eri suuntiin pyörivää kantoroottoria. Varsinkin pienissä helikoptereissa eri suuntiin pyörivien kantoroottoreiden akselit voidaan sijoittaa sisäkkäin ja roottorit täten päällekkäin. Suurissa kaksiroottorisissa helikoptereissa toinen roottori on yleensä rungon etupäässä ja toinen takapäässä. On rakennettu myös helikoptereita, joissa roottoria pyöritetään johtamalla kaasuja roottorinlapojen kautta lapojen kärkiin, mistä ne purkautuvat ilmaan. Tällöin ei helikopterin runkoon kohdistu vääntömomenttia ja pyrstöroottori käy tarpeettomaksi.[3] Autorotaatio[muokkaa | muokkaa wikitekstiä] Moottoririkon sattuessa helikopteri pystyy laskeutumaan turvallisesti. Roottori yksinkertaisesti kytkeytyy irti moottorista vapaakytkimen avulla, jolloin roottori jatkaa pyörimistään. Lapojen kohtauskulma säädetään sopivaksi niin, että roottorin kierrosluku säilyy vakiona tai mahdollisesti hieman muutoin sallittua korkeampana (pyörimisenergiareservin keräämiseksi). Roottorin ja siihen kytketyn pyrstöroottorin pyörimisenergia saadaan helikopterin vaakatasossa etenevästä liikekomponentista taantuvien lapojen ilmanvastuksen ollessa eteneviä lapoja pienemmän. Periaatetta kutsutaan autorotaatioksi, eli vapaaksi pyörinnäksi.[4] Pyrstöroottorin vaurioituessa helikopteri menettää ohjattavuuden pienillä lentonopeuksilla, koska se alkaa pyöriä vastakkaiseen suuntaan kuin pääroottori. Edut ja haitat[muokkaa | muokkaa wikitekstiä] Helikopterin suurin etu lentokoneeseen verrattuna on sen vaatima pieni nousu- ja laskutila, ketteryys sekä koneen kyky pysyä paikallaan ilmassa.[5] Haittana on monimutkainen rakenne, kalleus, hitaus ja moottorin aiheuttama melu. Lisäksi helikopteri on suhteellisen epätaloudellinen, sen kuljetettua kuormaa kohden laskettu polttoaineen kulutus on suuri verrattuna kiinteäsiipisiin lentokoneisiin. Helikopterin ja lentokoneen parhaita ominaisuuksia on pyritty yhdistämään kehittämällä tavallista pienlentokonetta muistuttavia kääntyväroottorisia helikopterilentokoneita, joiden etusiipien kärjessä on suurilla roottoreilla varustettuja käännettäviä moottoreita. Moottorit käännetään koneen nousun ja laskun ajaksi pystyasentoon, jolloin roottorit saavat aikaan nostovoiman (VTOL). Helikopteri Suomessa[muokkaa | muokkaa wikitekstiä] Ensimmäinen helikopterilento Suomessa tapahtui Turun lentoasemalla järjestetyssä lentonäytöksessä vuonna 1949, jossa lensi Ruotsiin rekisteröity helikopteri[6]. Suomen ensimmäinen helikopteri oli vuonna 1953 rekisteröity Imatran Voiman ja Ilmavoimien yhteiskäytössä - 1970-luvulle saakka käytössä - ollut Bell 47 (OH-HIA), joka on esillä Suomen Ilmailumuseossa Vantaalla.[7] Vasta vuonna 1960 lukumäärä nousi viiteen ja vuonna 1967 niitä oli jo yhdeksän. Vuonna 1975 helikoptereita oli Suomessa 21 ja vuonna 1982 32 kappaletta. Vuonna 1988 lukumäärä oli kivunnut 44:ään, vuonna 1989 kaikkiaan 52:een ja vuonna 1993 83:een. 2000-luvun alussa, vuonna 2003, helikoptereita oli rekisterissä 74 kappaletta. Robinson R22 ja Robinson R44 -koulutushelikopterit ovat olleet suuri tekijä helikopterien lukumäärän kasvuun Suomessa 1990-luvulta lähtien.[8] Lähteet[muokkaa | muokkaa wikitekstiä] - Pentti Toivonen: Helikoptereita valmiusjoukoille Ilmatorjuntaupseeriyhdistys. - Gunston, Bill: History of Military Aviation, s. 126-127. Lontoo: Hamlyn, 2000. ISBN 0-600-60893-X. - Helicopter Yaw Control Methods (myös kaavakuvia) Aerospaceweb. - Vesa Halme: Autorotaatio Ilmailutoimittajat ry.. - How Do Helicopters Fly? - http://www.yle.fi/elavaarkisto/?s=s&g=1&ag=73&t=357&a=10379 - Suomen Ilmailumuseo: Bell 47 Viitattu 19.1.2010. (suomeksi) - A.Haapanen, Helikopterit Suomessa 1953-2003, Apali Oy


text: Ei yllätystä: Levinsohn lähtee Yahoosta Ross Levinsohn ohitettiin kahdesti Yahoon pääjohtajavalinnoissa. Hän ei jäänyt odottamaan kolmatta kertaa. Kuva: EPA 31.07.2012 08:59 Yahoon varatoimitusjohtaja Ross Levinsohn jättää Yahoon. Eroilmoitus oli odotettu sen jälkeen, kun hänet sivuutettiin toimitusjohtajan valinnassa. Teknologia- ja tuotesuuntautuneen Marissa Mayerin valinta Yahoon johtoon ohi media- ja mainossuuntautuneen Ross Levinsohnin oli suunnanmuutos, jonka odotettiin johtavan Levinsohnin eroon. Levinsohn oli vastannut Yahoon menestyneimmistä osista, media- ja viihdepalveluista ja suurimman osan liikevaihdosta tuoneesta Amerikkojen osastosta. Levinsohn ilmoitti maanantaina jättävänsä yhtiön. 49-vuotiaan Levinsohnin ei tarvitse lähteä tyhjin taskuin. Hallitus myönsi hänelle miljoonan dollarin arvosta osakkeita ja 250 000 osakeoptiota, joilla ei ole suurta arvoa tämän hetken kurssilla. Lisäksi hän saa perusvuosipalkkansa kokoisen lähtöbonuksen, vuoden 2012 bonuksen ja osan vuoden 2013 bonuksesta. Levinsohn oli väliaikainen toimitusjohtaja Scott Thompsonin erottua toukokuussa. Hän sanoo eroilmoituksessaan, että hänen on aika etsiä uusia haasteita. Hän ei kerro, mistä hän niitä etsii. Digitoday Teksti on lisensoitu Creative Commons Nimeä-Ei muutoksia-Epäkaupallinen-lisenssillä. Lähetä kaverille Jaa Facebookissa Jaa Twitterissä Kommentoi uutista Uusimmat uutiset Lisää uutisia ^ Etusivulle Uutislista | Luetuimmat uutiset Bisnes | Data | Mielipide | Mobiili | Tiede ja Teknologia | Tietoturva | Työ ja Ura | Viihde | Vimpaimet | Yhteiskunta Verotiedot Kommentoimasi uutiset Tilaa uutiskirjeitä Tilaa RSS-uutissyöte kännykkääsi Lähetä palautetta Taloussanomat


text: Nokian Here-karttapalvelu nyt ladattavissa iOS:lle 20.11.2012 Nokia julkaisi viikko sitten uudelleenbrändätyn Here-karttapalvelunsa ja ilmoitti samalla sen tulevan saataville myös muille mobiilialustoille. Tuolloin iOS-version kerrottiin odottavan Applen hyväksyntää ja tänään se on ilmestynyt saataville App Storeen. Here on ladattavissa ilmaiseksi sekä iPhone- että iPad-versiona. Sovelluksen koko on 3,7 megatavua ja se toimii iOS 4.3 ja sitäuudemmilla käyttöjärjestelmäversioilla. Nokia Here tarjoaa omien karttapohjiensa ja hakutietojensa lisäksi mm. liikennetiedot, opastavan kävelynavigoinnin, joukkoliikennetiedot sekä karttojen lataamisen offline-tilassa käytettäväksi. Here tarjoaa myös kirjautumismahdollisuuden, jolloin käyttäjän tiedot ja lempikohteet tallentuvat Nokian pilvipalveluun ja ovat käytettävissä kaikilta Hereä tukevilta laitteilta käsin. TaskuMuro latasi Heren testiksi kolmannen sukupolven iPadiin sekä iPhone 5:een. Ensivaikutelma on raikas ja ulkoasussa on havaittavissa heti tuttua Nokiaa. Sovelluksen käyttöliittymä koostuu yläreunan haku- ja asetuspalkista sekä alakulmien paikannus- sekä karttatasopainikkeista. Lisäksi iPad-versiossa ruudun alalaidassa on lista lähellä sijaitsevista paikoista. Haun voi suorittaa sekä osoitteella että paikan tai yrityksen nimellä. iPhonella karttakuva vaikutti jostain syystä hieman pehmeältä, mutta iPadin ruudulla kuva oli hieman terävämpi. Reittiopastus onnistuu sekä autoillen että kävellen, mutta vain kävellessä saa käyttöön myös puheopastuksen. Julkisen liikenteen toiminnot eivät olleet käytössä Tampereella, mutta tiettävästi ne toimivat Suomessa ainakin pääkaupunkiseudulla. Offline-tilassa käytettäväksi käyttäjä voi tallentaa yhden kartta-alueen kerrallaan. Mitä suuremman alueen valitsee, sitä vähemmän yksityiskohtia kartassa on, sillä tallennustilaa on varattu vain 10 megatavua. Kaikkiaan Heren iOS-versio jätti positiivisen ensivaikutelman ja tarjoaa hyvän vaihtoehdon Applen omalle ongelmista kärsivälle karttasovellukselle. Kerro kommenteissa mitä mieltä itse olet Nokia Heren iOS-versiosta. - 1. - Onha se hyvä auttaa kaveria mäessä - 2. - Joo, Helsingissä ainakin toimii tuo joukkoliikennesysteemi. Vähän sekavalta vaikuttaa. Kartat eivät toimi näytön natiiviresoluutiolla, joten näyttävät epätarkoilta (iPhone 4, 4S, 5?). Varmaan korjautuu piakkoin päivityksellä. 3GS:llä kartat näyttävät puolestaan teräviltä (itsellä siis 3GS ja 4S). - 3. - Turn-by-turn opastus puuttuu? Ohjelma on Nokian nettikartat app muodossa (nettikartat toimii jäätävän huonosti pc:lläkin)? Käyttäjäkokemuksien mukaan toimii huonosti. Ei iLampailla ole vieläkään pullat hyvin uunissa, Androidilla sentään parhaat kartat opastuksella ilmaiseksi ja ymmärtääpä tuo puhettakin niin ei tarvitse näppäillä osoitteita. Ja Nokian puhelimissa myös turn-by-turn ilmaiseksi. - 4. - +Saapa nähdä minkälainen rävellys on tulossa Androidille, kilpailu on kovaa Googlen omia systeemeitä vastaan. - 6. - 3. Voitko yhtään enempää puffata androidia? Olisi mielenkiintoista tietää, miten tuo toimii ihan maailmalla. Suomi nyt ei todellakaan ole maailman napa, joten suoraan sanottuna tuolla suomen toimivuudella on vain merkitystä suomalaisille. Nokialle ja muulle maailmalla tuo suomen toimivuus on täysin toissijaista. - 7. - Pikaisen kotikonnuilla tehdyn testauksen perusteella viilaamista riittää vielä - Oulun yliopistolle vie HERE:n mukaan Rakentajantie (muutettiin tämän kuun alusta Paavo Havaksen tieksi) ja lauantaina avattua Möljänsiltaa ei näkynyt. Aivan viime aikojen tapahtumiahan nuo ovat, mutta päivitykset ovat jo paikallaan Googlen kartoissa:-) Tämän jutun kommentointi on suljettu.


text: 1 Rekisteröidy Rekisteröidy helposti klikkaamalla tästä Ajaton kasinoklassikko, Blackjack, testaa pelistrategiaasi. Tehtäväsi on tähdätä 21:een menemättä yli tai kerätä suurempi käsi kuin jakajalla. Onko sinulla tarvittavat taidot jakajan voittamiseen menemättä yli? Ota paikkasi yhdestä Blackjack-pöydistämme Betway Casinolla ja testaa pystytkö voittamaan jakajan. Katso kuin klassinen rulla pyörii yhdessä tyylikkäistä Ruleteistamme. Betway Casinolta löytyy parhaimmat Rulettipelit kaikkien tilin saldoille sekä taitotasoille. Katsele kun tilisi saldo vain kasvaa kasvamistaan. Tämä tuuripeli kiehtoo pelaajia ympäri maailman. Sen yksinkertaisuus sekä jännittävyys on mitä parhain vaihtoehto, jos haluat pelata, tänään! Baccarattia on pelattu jo 1300-luvulta asti, mutta miksi? Se on yksinkertaista: tässä pelissä on uskomattomat mahdollisuudet voittaa! Aseta panoksesi “Pelaajalle” tai “Pankille” tai veikkaa tasuria – valinta on sinun, ja niin ovat voitotkin. Betway Casino tarjoaa laajan valikoiman erilaisia Baccarat pelejä, joista voit valita omasi. Kokeile vaihtoehtojamme ja löydä suosikkisi. Jos haluat pelata parhaita kolikkopelejä, olet tullut oikeaan paikkaan. Betway Casino tarjoaa yli 400 viiden rullan ja kolmen rullan kolikkopeliä sekä hedelmäpeliä. Kolikkopelit ovat olleet keskuudessamme 1880-luvulta ja on helppoa nähdä miksi. Näissä peleissä on suurimmat jättipotit maailmassa – Prgressiiviset Jättipotit ovat näistä ehkä tunnetuimpia. Meillä on peli jokaiselle pelaajalle sekä tilin saldolle Betway Casinolla – tarkasta valikoimamme itse! Sano hei lisävaroille, kiitos anteliaan 1000€ arvoisen kirjautumisbonuksemme. Se on käytössäsi välittömästi – sinun pitää vain tehdä ensimmäinen talletuksesi ja me tuplaamme sen välittömästi. Me olemme niin mukavia, että tarjoamme bonuksen toiselle ja kolmannelle talletuksellesikin. 1. talletus Tee 1. Talletuksesi ja saat 100% talletusbonuksen jopa 250€ asti! 2. talletus Tee 2. Talletuksesi ja saat 25% Talletusbonuksen jopa 250€ asti! 3. talletus Tee 3. Talletuksesi ja saat 50% Talletusbonuksen jopa 500€ asti! Ota 1000€ tervetuliaisbonuksestamme täysi ilo irti!


text: Mollweiden projektio Mollweiden projektio on lieriöprojektioista muokattu karttaprojektio, jota käytetään yleisesti maailmankartoissa ja myös tähtikartoissa. Se tunnetaan myös nimillä Babinet'n projektio, homalografinen projektio ja elliptinen projektio. Kuten sen täsmällisempi nimi Mollweiden oikeapintainen projektio osoittaa, tämän projektion mukaisissa kartoissa eri alueiden pinta-alojen suhteet ovat oikeat, mutta kulmat ja alueiden muodot vääristyvät suuresti varsinkin kartan reunoilla. Mollweiden projektiota käytetään varsinkin sellaisissa kartoissa, joissa pinta-alojen oikeellisuutta pidetään tärkeämpänä kuin alueiden muotojen, esimerkiksi kartoissa, jotka kuvaavat jonkin asian jakautumista maapallon eri alueille. Projektion julkaisi ensimmäisenä matemaatikko ja tähtitieteilijä Karl Brandan Mollweide (1774-1825) Leipzigissä vuonna 1805. Yleisemmin tunnetuksi sen teki Jacques Babinet vuonna 1857, jolloin hän antoi sille nimen homalografinen projektio. Tällä nimellä sitä käytettiin 1800-luvulla yleisesti tähtikartoissa.[1] Matemaattinen määritelmä[muokkaa | muokkaa wikitekstiä] missä apukulma määritellään yhtälöllä Jos φ = ±π/2, on myös θ = ±π/2. Tässä tapauksessa Newtonin menetelmän mukaista iteraatiota ei voida suorittaa, sillä se saattaa johtaa nollalla jakoon. Ominaisuudet[muokkaa | muokkaa wikitekstiä] Mollweiden projektio on pseudosylindrinen projektio, jossa päiväntasaaja on vaakasuora viiva. Se on kohtisuorassa tiettyä, kartan keskikohdan kautta kulkevaa pituuspiiriä vastaan, jonka pituus on puolet päiväntasaajan pituudesta. Leveyspiirien välimatkat kartalla pienenevät napoja kohti mentäessä, kun taas pituuspiirit leikkaavat päiväntasaajan tasaisin välein. Pituuspiirit 90 astetta keskipituuspiirin itä- ja länsipuolella muodostavat täydellisen ympyrän, ja koko maapalloa esittää ellipsin muotoinen alue, jonka pituus on kaksi kertaa niin suuri kuin leveys. Pinta-alojen suhde ellipsin sekä minkä tahansa kahden leveyspiirin välillä on sama kuin vastaavien pinta-alojen suhde maapallolla, mutta alueiden muodot vääristyvät varsinkin kartan reunojen läheisyydessä, joskaan eivät niin paljon kuin sinusoidisessa projektiossa. Muotojen vääristymistä voidaan vähentää käyttämällä projektion lohkottua muunnosta. Sinusoidisessa lohkotussa Mollweiden projektiossa ei ole yhtä keskipituuspiiriä vaan useita keskipituuspiirin tavoin käsiteltyä pituuspiirin puolikasta, jotka kohtaavat päiväntasaajan suorassa kulmassa, vuorotellen kummaltakin puolelta. Täten maan pinta jakautuu lohkoihin. Sitä vastoin yhdensuuntaisesti lohkotussa Mollweiden projektiossa käytetään useita erillisiä keskipituuspiirejä, jolloin maan pinta jakautuu useampaan ellipsiin, jotka sivuavat toisiaan päiväntasaajalla. Harvemmin projektiota käytetään vinoasentoisena siten, että muotojen vääristymät keskittyvät valtameriin, jolloin manteret pysyvät paremmin oikean muotoisina.


text: Pankit pitävät verkkomaksupalvelujensa hintatietoja tiukasti vakan alla. Sopimusehdot ja rajapintojen tekniset kuvaukset ovat verkossa julkisesti jaossa miltei kaikilla, mutta hinnastoja pitää kysellä konttorilta. Se on kovasti epäkäytännöllistä ja aikaavievää verkkokauppiaan näkökulmasta. Myös pankit joutuvat käyttämään henkilöresursseja hintojen esittelyyn, mutta ne voivat sentään hyödyntää tilaisuutta erinäisten muidenkin palvelujensa markkinointiin samassa yhteydessä. Hintatietojen keruu Kauniin elokuisen iltapäivän innoittamana kiersin jalan Salon pankkikonttorit läpi ja kyselin verkkomaksupalvelujen hintoja. Upean kelin innoitus oli selvästi tarttunut myös pankkien virkailijoihin, sillä vastaanotto jokaisessa pankissa oli ilahduttavan ystävällistä ja avuliasta. Stereotypia varsinaissuomalaisesta varautuneisuudesta on selvästi pelkkää palturia. Salosta ei löydy Ålandsbankenin konttoria, joten sen hinnat piti selvittää puhelimitse. S-Pankin paikalliseen palvelupisteeseen en myöskään poikennut, sillä aiemman kokemuksen perusteella en uskonut, että S-marketissa tiedettäisiin vielä upouuden verkkomaksupalvelun hintoja. Tapiolan konttorilla paikallinen virkailija järjesti pikaisen puhelinpalaverin pääkallopaikan asiantuntijan ja itseni välille. Hintarakenne Alla olevia hintatietoja täytyy pitää vain suuntaa-antavina etenkin avausmaksun osalta. Kaikkia palvelumaksujen muodossa koituvia kuluja ei ole edes yritetty selvittää. Tilien hallinnoimisesta koituvaa kustannuserää ei edes voi selvittää yhdestäkään hinnastosta, vaan sen jokainen joutuu arvioimaan itse. Lisätietoja alla. Avausmaksu Jokainen pankki veloittaa kertakorvauksen verkkomaksupalvelun avaamisesta. Kertakorvaus kirpaisee vain kerran, ja kuten myöhemmin kerron, avausmaksusta saa helposti alennusta. Kuukausimaksu Lähes kaikista verkkomaksupalveluista veloitetaan kuukausimaksu. Jo vuotuisista kuukausimaksuista kertyy helposti avausmaksua suurempi kustannuserä. Tapahtumamaksu Jokaisesta maksutapahtumasta, eli siitä että verkkokaupan asiakas maksaa verkko-ostoksensa verkkopankissa, veloitetaan tapahtumakohtainen maksu. Koska tämä kustannus liittyy jokaiseen maksutapahtumaan, ja koska pienissä ostoksissa kustannus saattaa olla suhteellisen suuri, niin tämän maksun merkittävyyttä ei pidä aliarvioida. Suurin osa pankeista on hellyttävän yksimielisiä tapahtumamaksun suuruudesta. Sp/Pop poikkeaa linjasta radikaalisti ylöspäin ja Handelsbanken hiukan alaspäin. Verkkopankin kuukausimaksu ja muut palvelumaksut Suurin osa pankeista vaatii avaamaan pankkitilin, jolle kyseisen pankin verkkomaksupalvelun kautta tulleet maksusuoritukset ohjataan automaattisesti. Jokaisesta pankkitilistä aiheutuu sekä vaivaa että kustannuksia. Vain muutaman pankin verkkomaksupalvelusta voi ohjata rahat suoraan toisessa pankissa olevalle pankkitilille. Yksikään pankki ei veloita varsinaisesta pankkitilistä mitään. Mutta pankkitiliin liittyy erinäisiä palvelumaksuja. Niistä tyypillisesti suurin yksittäinen on verkkopankkitunnusten kuukausimaksu. Verkkopankkitunnukset ovat käytännössä pakkohankinta, eli niihin liittyvät kustannukset on syytä ottaa huomioon. Siksi ne on mainittu myös oheisessa hintataulukossa. Muita palvelumaksuja en yritä listata ja vertailla tarkemmin, sillä ne ovat niin kirjava joukko, että tämän blogimerkinnän tekoon menisi pieni iäisyys. Tyydyn siksi vain mainitsemaan pari esimerkkiä. Toinen yleinen erillinen palvelumaksu liittyy tiliotteeseen. Maksun suuruus vaihtelee pankeittain ja muun muassa sen mukaan, riittääkö asiakkaalle verkkotiliote vai halutaanko tiliote paperisena. Yleisesti ottaen tiliotteen kustannus on kuitenkin pieni ja se veloitetaan vain kerran kuussa, joten asialla ei ole suurta merkitystä. Se on kuitenkin hyvä esimerkki siitä, että pankeilla on tapana ottaa omansa kaikissa mahdollisissa tilanteissa. Kolmas erikseen mainittava palvelumaksu liittyy tililtä maksamiseen. Siitä perittävän palvelumaksun suuruus vaihtelee pankeittain muutamasta sentistä useampaan kymmeneen senttiin per tapahtuma. Pienehköstä kertamaksusta voi kertyä kuitenkin melkoinen summa vuositasolla, kun huomioidaan, että tililtä siirretään rahaa päivittäin tai ainakin useita kertoja viikossa. Pankkien verkkomaksut ja niiden hinnat Pankit on taulukoitu samaan järjestykseen kuin aiemmassa blogimerkinnässä Suomalaisten pankkien asiakasmäärät. |Verkkomaksu||Verkkopankki| |painike||palvelu||€/avaus||€/kk||€/tapahtuma||€/kk| |OP verkkomaksu||160||10||0,34||2,50| |Nordea E-maksu||170||17||0,35||5| |Sampo Pankin verkkomaksu||170||10||0,35||4,50| |Sp/Pop-maksu||20||0||1,10||10| |Aktia||85||15||0,34||6| |Handelsbanken verkkomaksu||50||10||0,10||10| |Tapiola Pankin verkkomaksu||80||10||0,35||10 *| |Ålandsbanken verkkomaksu||165||10||0,34||2,50 *| * Verkkomaksupalvelu voidaan hankkia ilman pankkitilin avaamista ko. pankissa. Pankkitilien hallinnoinnin kustannukset Usein verkkomaksupalveluja käyttävällä yrityksellä on yhdessä pankissa päätili, sekä muissa pankeissa toissijaisia pankkitilejä. Toissijaisia tilejä joudutaan käyttämään siitä syystä, että suurin osa pankeista vaatii avaamaan pankkitilin verkkomaksupalvelun hankkimisen yhteydessä. Sitten rahaa siirrellään toissijaisilta tileiltä päätilille, josta edelleen maksetaan laskut ja palkat jne. Järjestettiinpä tilit sitten miten tahansa, niin lukuisten eri pankkitilien hallinnointiin kuluu aikaa. Pienen verkkokaupan pyörittämisestä yksin vastaava yrittäjä saattaa kuvitella, että hänen aikansa ei maksa mitään. Asia on kuitenkin syytä ottaa huomioon viimeistään silloin, kun rahojen pyörittelystä pitää maksaa jollekulle palkkaa. Koska kaikilla ei ole mahdollisuutta antaa rahan seistä pankkitileillä tyhjän panttina kovin pitkään, eri tilien hallinnointiin käytettävissä verkkopankeissa pitää vierailla usein – ehkä jopa päivittäin. Jos yhteen verkkopankki-istuntoon kuluu vaikka vain muutama minuutti, kaikkien eri tilien läpikäyminen voi silti viedä helposti vartin. Siitä voi sitten laskea vuosikustannuksia. Esim. 15 minuuttia päivässä 200 päivänä vuodessa on yhteensä 50 tuntia. Ei pankkitilin pakkotuputusta Tapiola Pankin ja Ålandsbankenin verkkomaksupalvelut saa käyttöön ilman että kyseisessä pankissa olisi pakko avata pankkitili, sillä niiden verkkomaksupalvelun kautta tulleen maksusuoritukset voidaan ohjata toisessa pankissa olevalle tilille. Kuten edellä kuvatun perusteella voidaan päätellä, tästä säästyy vuositasolla runsaasti aikaa ja sitä kautta rahaa. Tinkiminen kannattaa aina Avausmaksu on neuvottelukysymys Jo ennen kuin ehdin itse edes kysyä, Säästöpankin, Nordean ja Sampo Pankin virkailijat ilmoittivat, että avausmaksusta ollaan valmiita tinkimään. Handelsbankenin virkailija lupasi palvelun avauksen heti ilmaiseksi. Vasta myöhemmin kuulin toisaalta Handelsbankenista, että kyllä he siitä yleensä sentään ainakin 50 € pyytävät, mutta että asia on aina viime kädessä kustakin konttorista kiinni. Handelsbankenin virallinen listahinta saattaa siis olla suurempikin. Osuuspankilta, Tapiola Pankilta ja Ålandsbankenilta alennusta ei tarjottu automaattisesti, vaan sitä piti osata kysyä itse. Ålandsbanken tosin huomautti, että jos heillä ei avata pankkitiliä, niin mitään alennustakaan ei ole ollut tapana antaa. Samaa voinee odottaa Tapiolaltakin. Vain OP antoi tingityn konkreettisen ja tarkan tarjouksen, mikä voi johtua siitä, että olen muutoinkin heidän asiakkaansa. Muilla tarkasta ja lopullisesta avausmaksun suuruudesta olisi päästy keskustelemaan vasta, kun palvelusopimusta olisi oltu oikein tosissaan allekirjoittamassa. Tämän kyselykierroksen ja aiempien verkkokauppiaiden kanssa käytyjen keskustelujen perusteella voi kuitenkin odottaa, että kalleimmatkin avausmaksut voi saada tingittyä lähemmäs sadan euron tietämiä. Jo valmiiksi edullisemmistakin avausmaksuista voi saada muutaman kympin alennuksen. Oman vakipankin verkkomaksupalvelun voi saada jopa täysin ilmaiseksi, jos on oikein hyvää pataa pankkinsa kanssa. Eli kannattaa siis huomioida, että hinnasta voi ja pitää neuvotella konttorilla erikseen. Tinkimisvalmiudessa on eroja eri kaupunkien ja konttorien ja varmasti jopa eri virkailijoiden välillä. Parhaiten alennusta saa pankista, jossa asioi muissakin merkeissä. Tinkiminen jo sinällään on taitolaji, jossa voi kuitenkin helposti päästä hyville tuntipalkoille. Kuukausi- ja tapahtumaksusta ei tingitä Siinä missä avausmaksuun suorastaan tuputettiin alennusta, niin kuukausi- ja tapahtumamaksuun ei luvattu alennusta missään. S-Pankki S-Pankin verkkomaksupalvelu puuttuu yllä olevasta taulukosta, sillä useista kyselyistä ja pitkästä odotuksesta huolimatta en ole saanut kaikkia tietoja S-Pankilta. Ehkä syynä on se, että S-Pankin verkkomaksupalvelu on vielä uunituore, eikä pankissa olla oikein itsekään selvillä jokaisesta yksityiskohdasta. Tiedoksi sain kuitenkin sen, että tapahtumamaksu on 0,30 €. Vuoden 2009 loppuun saakka kuukausi- ja avausmaksut eivät maksa mitään. Epäselväksi jäi, paljonko kuukausi- ja avausmaksut ovat vuoden 2009 jälkeen. Myöskään siihen, pitääkö S-Pankissa avata tili vai voidaanko maksusuoritukset ohjata toiseen pankkiin, en saanut vastausta. Villi arvaukseni on, että maksut voi ohjata toiseen pankkiin. Perustan veikkaukseni seuraaviin asioihin: - S-Pankki profiloituu selvästi yksityishenkilöiden pankiksi. - S-Pankki käyttää saman toimittajan tietojärjestelmää kuin Ålandsbanken ja Tapiola Pankki, joilla maksun ohjaaminen toisaalle on mahdollista. - Sopimuslomakkeessa ei ainakaan erikseen mainita, että vaadittu tilinumero olisi nimenomaan S-Pankin tilinumero. Liikemerkit Yllä esitetyt pankkien verkkomaksupalvelujen logot ovat kunkin pankin tekijänoikeudella suojattua omaisuutta. Logoja käytetään tässä artikkelissa Suomen tekijänoikeuslain sitaattioikeuden nojalla. Logojen käyttö ei merkitse suhdetta kirjoittajan ja logot omistavien yritysten välillä.


text: Firefox-päivitys tuli pikana, asenna heti Firefox on julkaissut uudesta 3.6.-selaimestaan päivityksen. Tuore 3.6.2-päivitysversio korjaa selaimen tietoturva-aukon, jota esimerkiksi tietoturvayhtiö Secunia kuvasi erittäin vakavaksi. Firefox kannattaa päivittää heti, suositellaan Firefoxia kehittävän Mozillan blogissa. Kätevimmin tapa onnistuu valitsemalla yläreunan Ohje-valikosta kohta Hae päivityksiä. Firefox on aiemmin luvannut korjausta maaliskuun loppuun mennessä. Firefox 3.6.-selaimessa on ylivuoto-ongelma, jonka kautta väärälle verkkosivulle eksyvä voi menettää koneensa hallinnan hyökkääjälle. Tietoturva-aukko vaikuttaa Windows Vista - ja Windows XP -käyttöjärjestelmiä käyttävissä tietokoneissa. Alunperin aukon huomasi venäläinen tietoturvatutkija Evgeny Legerov jo helmikuussa.


text: Kun päättyy Pitkäsilta Kallio ja Torsti Lehtinen ovat rauhoittuneet ainakin vähän villien vuosien saatossa. Faija, intohimoinen ja rauhaton sielu, riehui viina- ja morfiiniharhoissa puukkoineen. Mutsi sai monesti käydä ompeluttamassa veitsen viiltoja ja paeta pojan kanssa nukkumaan kellariin. Kun mutsin ote alkoi herpaantua isäpuolenkin jo vetäessä viimeisiään, poika ei enää jaksanut korjata juopporemmien jälkiä. Lattialla ajelehti sekalaista törkyä. Pirtu, ihmisen eritteet ja laskiämpäri lemusivat kilpaa. Torsti Lehtinen, 69, kuvaa levotonta lapsuuttaan esikoisteoksessaan Kun päättyy pitkäsilta (1982). Kallion kulttikirjasta otettiin syyskuussa neljäs painos, ja Lehtinen kävi laajalla lanseerauskiertueella alueen ravintoloissa. Sörkan slummissa siinnyt ja Kallion kaduilla kasvanut kirjailija todisti aikuisten ryyppäämistä ja rellestämistä, eivätkä romantiikasta riisutun hetekan ähellyksen äänetkään jääneet kuulematta. Äiti oli raskaiden töiden ja huolten kuluttama työläisnainen, joka yritti sitkeästi saada poikansa kasvatetuksi. Hän trokasi viinaa ja joutui välillä vankilaan. – Lastenkodissa minut jouduttiin sitomaan nahkahihnoilla sänkyyn, kun yritin koko ajan karata. Kotinsa menettäneen kokemus oli hellittämätön kaipaus. – Minulle tuli suunnaton ikävä elämään, jossa ei olisi enää minkäänlaisia kahleita. Vapaudenkaipuuni sai sittemmin melkoiset mittasuhteet. En kyennyt sitoutumaan yhteenkään ihmiseen, paikkaan tai työhön, Torsti Lehtinen kertoo. Hän näkee, että jokainen ihminen on ikävän tai kaipauksen ruumiillistuma. Toisten sielu halajaa takaisin kadotettuun paratiisiin, menetettyyn rakkauteen tai lapsuudenkodin alkuonneen. Toiset kaipaavat luvattuun maahan. – Minun kaipuuni kohdistuu johonkin tulevaan, sillä mitään menneisyyden paratiisia tai onnea ei koskaan ollutkaan, vaikka en kyllä värikästä taustaani vaihtaisi pois. Kallion kulman kundeista ja friiduista tuli monesti mitä pahimpia hamppareita, mutta Torsti Lehtisestä kehkeytyi keski-iässä filosofian maisteri, Suomen johtava Kierkegaardin tuntija, kääntäjä ja loistava luennoitsija. Romaanien lisäksi hän on kirjoittanut runo-, aforismi- ja esseekokoelmia, näytelmiä ja filosofisia teoksia. Lehtinen on juuri viimeistellyt esseen Tolstoin Sisyfoksen kivi ja tekeillä on raamattulähtöinen kirjoituskokoelma, työnimellä Syntiset saarnat. Katupojan urakierto olisi voinut edetä kehnomminkin. Nuori sataman konteissa asunut viinatrokari istuu Kun päättyy pitkäsilta -kirjan lopussa vankilassa. Vapauduttuaan nuorukainen ajelehti Euroopassa porukoissa, joita yhdistivät päihteet ja vapaa seksi. Vaellusvuosien jälkeen mies palasi Suomeen. Filosofian opinnot ja tietokonealan koulutus eivät peittäneet alleen sitä tosiasiaa, että elämä tuntui tarkoituksettomalta. Vakaumuksellista ateistia ahdisti. Kolmikymppinen Lehtinen suhtautui katuevankelistoihin hurahtaneina hihhuleina, mutta sai hengellisen kokemuksen. ”Tyttö laski kätensä pääni päälle, pyysi sielulleni Jumalan rauhaa. – – Mieleeni tulvi ilo ja rauha, jonka kaltaista en ollut koskaan kokenut. Siitä alkoi pitkä tie, pitkä vaan ei kaita.” Viisi lasta tuottaneen viimeisen avioliiton myötä sisäinen kuohunta alkoi tasaantua. Körttiläisviritteinen ortodoksi ei kuitenkaan koe, että hänestä olisi tullut kunnon kristitty. Vaikka itseään ankarasti ruoskiikin, Torsti Lehtinen puhuu aina lempeästi laitapuolen kulkijoista ja elämässään epäonnistuneista. Hän soisi, että ihmiset nähtäisiin parhain päin, Jumalan kuvina. – Moni meistä on kuin kaatopaikalta löytynyt ikoni. Kun sitä oikein hellästi puhdistetaan, käsitellään ja entisöidään, niin joitain alkuperäisen ikonin kaltaisia piirteitä Jumalan kuvasta voi tulla esiin. – Minulla on ollut se onni, että olen saanut tielleni ihmisiä, jotka ovat riittävän hellästi restauroineet minua. Esiin on tullut piirteitä, jotka lapsuuden ja nuoruuden villeissä kuvioissa uhkasivat vaipua unholaan. Janne Villa


text: Mietojen alkoholijuominen ulkomainonnan kielto etenee Esityksen mukaan väkevien alkoholijuomien mainonta olisi edelleen kiellettyä. Asiasta tiedottaa sosiaali- ja terveysministeriö. Tiedotteen mukaan mietojen alkoholijuomien ulkomainonta ja muu yleisissä tiloissa näkyvä mainonta kiellettäisiin, mutta mainonta olisi edelleen sallittua myymälöissä ja ravintoloissa sekä niiden ulkopuolella. Esimerkiksi pysäkkien mainostelineissä, urheilukentillä ja urheilijoiden pelipaidoissa mainonta olisi kiellettyä. Alkoholimainonta olisi jatkossa kiellettyä myös televisiossa ja radiossa ennen kello 23:a. Muissa mainosvälineissä saisi edelleen mainostaa mietoja alkoholijuomia, mutta mainonnassa saisi esittää vain laissa erikseen säädettyjä tuotetietoja, kuten tuotteen hinnan ja kuvan. Käytännössä esimerkiksi markkinointiarpajaiset, internetissä esitettävät mainosfilmit ja pelit olisivat kiellettyjä. Lakiluonnos on lähetetty lausuntokierrokselle viranomaisille, kansalaisjärjestöille ja elinkeinojärjestöille. Peruspalveluministeri Maria Guzenina-Richardson päättää kantansa lakiesitykseen lausuntokierroksen jälkeen. Hallituksen esitys on tarkoitus antaa eduskunnalle kevätistuntokauden aikana 2012. Esityksen perustana on viime vuosina varmistunut tutkimusnäyttö, jonka mukaan alkoholimainonta lisää lasten ja nuorten alkoholinkäyttöä. Hallitusohjelmassa on sovittu, että lapsiin ja nuoriin kohdistuvan alkoholimainonnan keinot kielletään ja että television ja radion sallittuja mainonta-aikoja tarkistetaan.


text: PORVOO | Vessööläinen mökkeilijä koki torstaina yllätyksen, kun huomasi laiturin kadonneen. Iltapäivällä mökkiläinen oli kuullut rannasta kolahduksia ja oli havainnut jonkun vieraan veneilijän lähtevän liikkeelle, mutta ei kiinnittänyt asiaan sen enempää huomiota. Myöhemmin samana iltana hän kuitenkin totesi, että rannalla vesillelaskua odotelleet laiturin osat oli viety. Kateissa on LipLap-merkkiset, kelluva, 4x2,5-metrinen laiturin osa sekä rullin varustettu siltalaituri, jonka koko on 4x1,14 metriä. Osat ovat jo harmaantunutta kestopuuta.


text: On ollut ihan peestä.Kaikki lapset olleet todella kipeitä. Sulon ja Lyytin käytin yks päivä lääkärissä.Lääkäri setä sanoi ettei mitään vikaa... flunssa vaan kestää,jaahas.Korvat ja keuhkot kuulemma ihan ok.Onni rupes jo parantumaan ja Sulolla oli tosiaan korkea kuume ja nukkui vaan koko ajan mutta hänhän ei valita.Seuraavana päivänä mies vei uudestaan Sulon lääkäriin toiseen paikkaan ja siellä todettiin että toisessa korvassa on paha korvatulehdus. No hyvä niin poika sai lääkekuurin ja alkaa parantumaan:)Välillä vaan tuntuu hassulta kun ei tiä ketä uskoo...Eilen pääsin hetkeksi yksin Helsinkiin oli kivaa käydä palelemassa siellä:)Istuin taas väärään dösään(joskus siis kyseessä ollut ratikka) köröttelin melkein tunnin jossain ihan muualla missä mun olis pitänyt olla.Kunnon maalaistollo.No tulipa Helsinkiä tutuksi:) lauantai 19. helmikuuta 2011 Koti alkaa kohta muistuttaa karnevaali meininkiä pellehermannin kodissa.Ja eikun lisää värejä vaan jokapuolelle...Meni sitten pipariks koko viikonloppu.Pojat on edelleen kipeitä.Ollaan nökötetty sisätiloissa.Pelattu muistipelejä ja palapelejä,muovailtu ja katsottu lasten leffoja...Kävin mä vähän kaupungilla kuitenkin tuulettumassa.Uudet pussilakanat tuli Henkasta tykkään ihan hirveesti♥♥♥ perjantai 18. helmikuuta 2011 perjantai 11. helmikuuta 2011 Pojat oli tänään päiväkodissa.Lyyti kun nukkui päikkäreitä mä ajattelin vähän pyöritellä tavaroita pitkin huushollia.Aika kivaa taas vaihteen vuoksi. kolme kuukautta on nyt mennyt sellaisessa sumussa ettei oo oikeen mistään tullut yhtään mitään.Kotia ei juurikaan ole jaksanut laittaa.Mutta nyt koliikki vaivat vauvalla taitaa olla taaksejäänyttä elämää ja täällä perheessä voi jokseenkin alkaa viettämään normaalia elämää:)Hip hurraa..kivaa kevättä jo rinnassa. Kuvista sen verran..että en mä nyt ihan täysin sekasin oo;) piti vaan vähän kokeilla jotain hassua ja värikästä kotiin. Otin vanhan korin pois kaapin päältä ja heitin pari täkkiä kokeeksi. Äiti virkkasi mulle parit henkarin päälliset kun itse en saa aikaseks. Eilen sain yllätysvieraita ja he toivat mulle leinikkejä.Harvoin saa ihan oikeesti omia lemppari kukkia keneltäkään.Olivat kysyneet alakerran kukkakauppiailta että tietääkö mistä kukista se yläkerran rouva pitää?:) Laitoin niitä vanhoihin limpparipulloihin kaapin päälle. Huomenna pitää suuntaa nokka kohti Ikeaa ja käydä hakemassa uudet ektorpin päälliset.Ovat nimittäin sen verran monta kertaa jo pestyt ettei lähde enää kunnolla puhtaaksi.Meillä vietetään sunnuntaina Sulon synttäreitä. Lyllykkä neiti on kasvanut jo ihan kauheen isoksi möllykäksi.Täyttää sunnuntaina jo 3 kuukautta.Nukkuu yötkin jo suht mukavasti:) Käytiin tänään sairaalassa katsomassa ihanaa pikkuista poikavauvaa.Meidän lapset saivat uuden serkun kun miehen veli sai avovaimonsa kanssa ensimmäisen lapsensa.Niin mukavaa:):) Mukavaa viikonloppua kaikille!!!!!!!!!!!!


text: Hei mulla olis ens viikon ma lääkäri neuvola,jossa ultrataan, viikkoja ois sillon 12+4,niin voiko silloin vielä näkyä sukupuoli? Asumme sen verran pienellä paikkakunnalla että seuraava ultra todennäköisesti vasta joskus marraskuun paikkeilla,jos kaikki on menee hyvin,en haluais ihan sinne asti odottaa että sais sukupuolen selville. Sitten toinen kysymys teillä joilla on pitkä matka synnytyssairaalaan,meillä matka noin 2 tuntia,odotan toista lasta ja ensimmäinen syntyi puolessa tunnissa rv 38,niin todennäköisesti toinen syntyy nopeammin,onkohan minulla mitään mahdollisuuksia saada käynnistettyä synnytystä esim.vaikka viikoille 37-38. P.s.silloin kun ensimmäinen lapsi syntyi niin asuimme synnytyssairaalan vieressä melkein,niin tässä mietin että pitääkö muuttaa lähemmäs sairaalaa vai.... en halua synnyttää mihinkään tienvarteen..


text: Princes Saaria (Adalar Turkin) sijaitsevat Marmaramerelle 20 km kaukana Istanbul. Aikana Bizantine imperiumi kapinalliset ruhtinaat ja viralta Kings missä vain täällä. Valitse XIX vuosisadan näiden saarten jossa yhdistetty kaupungin veneiden ja tuli loma kesänviettöpaikka rikas juutalainen, Armenian ja Kreikan kauppiaat, jotka rakennettiin huviloita. This iloista tunnelmaa voidaan perspired vielä tänään. Erikoisuudeksi näistä yhdeksästä saaresta on yhteensä puuttuu autojen: ainoa tapa liikenteen polkupyöriä ja kärryt vetämässä hevosia. valokuva -> Eurooppa -> Turkki Europe -> Istanbul -> Princes Islands


text: Sylivauva on alle kaksivuotias, mutta vähintään 7 päivän ikäinen. Sylivauva on lennon ajan sylissä. Voit kuitenkin halutessasi varata paikan vauvallesi, jolloin maksat saman hinnan kuin 2-12 vuotiaasta lapsesta. Jos haluat varata paikan vauvallesi, ota yhteyttä SAS Customer Contact Centeriin. Alle 48 tunnin ikäisiä sylivauvoja ei hyväksytä lennoille. Vauvat, jotka ovat iältään 48 tuntia - 7 päivää, hyväksytään lennoille tietyin rajoituksin. Lapsella tulee olla lääkärintodistus ja SAS Groupin hyväksyntä, joka tapahtuu sairaskuljetuksen prosessien mukaan. Lisäksi kyseessä tulee olla lyhyt lento. Matkatavarat, rattaat ja turvaistuin Sylivauvalle sallitun kirjattavan matkatavaran enimmäismäärä on 23 kg. Käsimatkatavara ei ole sallittu. Sylilapsella saa aina lisäksi olla kokoontaitettavat rattaat tai turvaistuin mukana maksutta. Lue lisää matkatavaroista Lue lisää lastenvaunuista ja turvaistuimista Vauvanruoka koneessa Suosittelemme ottamaan omat vauvan erikoisruuat mukaan lennolle. Kuumaa vettä on saatavilla koneessa vauvan ruokapullojen ja – purkkien lämmitystä varten. Kun matkustat meidän mannertenvälisillä reiteillä tai SAS Plus-luokassa Euroopan reiteillä, voit tilata vauvan aterian ennen lentoa. Se sisältää velliä, kalaa tai lihaa, kasviksia ja hedelmäsoseen. Jos varaat lippusi flysas.com:sta, voit tilata vauvan aterian SAS Customer Contact Centeristä. Pitäkää varausnumero saatavilla, kun soitatte. Lue lisää vauvan aterioista Kehdon varaaminen Mannertenvälisillä lennoilla Aasiaan ja USA:han on mahdollista varata kehto alle 10 kuukauden ikäisille vauvoille. Vauva voi painaa enintään 11 kg. Kehto on 72 cm pitkä. Kehto on maksutonta, mutta varaa ajoissa, sillä kehtoja on vain rajoitettu määrä. Soita ja tee varaus SAS Customer Contact Centerissä. Vaihtopöytä Kaikissa koneissamme on vaihtopöytä ainakin yhdessä käymälässä. Laita käytetyt vaippa tiiviiseen muovipussiin ja wc:n jäteastiaan. Lelut Nuorimmille matkustajille on aina jotain erityistä ajan kuluksi. Meillä on leluja kaikenikäisille. Olemme valinneet leluja, jotka ovat hauskoja, edistävät mielikuvitusta ja jättävät matkasta hyvän muiston. Voit ottaa mukaan myös lapsen omia suosikkileluja. Varaukset ennen lapsen syntymää Jos teet varauksen SAS:n tai Widerøen lennolle ennen lapsen syntymää, nimi ja syntymäaika voidaan lisätä varaukseen myöhemmin. Ota yhteyttä SAS Customer Contact Centeriin täydentääksesi varausta. Matkustaminen kahden alle 2-vuotiaan kanssa Jos matkustat kahden alle 2-vuotiaan kanssa, sinun tulee varata yksi paikka vierestäsi ja maksaa omalla istumapaikalla matkustavasta lapsesta lastenlippu. Toinen lapsi voi istua sylissäsi. Lapsen, joka istuu sylissä, on käytettävä omaa turvavyötä, jonka saat lentokoneessa. Lapsen, joka istuu omalla istuimellaan, on istuttava turvaistuimessa, joka sinun täytyy tuoda matkalle itse. Ota yhteyttä SAS Customer Contact Centeriin ennen lähtöä, jotta voimme merkitä varaukseesi, että matkustat kahden alle 2-vuotiaan kanssa. Lue lisää lasten turvaistuimista


text: Kesäisen kakun täytteiksi sopivat raikas raparperi, tuoreet mansikat ja makea valkosuklaatäyte. Kesän raparperisato kannattaa säilöä talvea varten pakkaseen: keitä kiisseliä samantien isompi annos ja jaa rasioihin. Myös ylimääräinen keittoliemi kannattaa pakastaa – siitä saa hyvän kostukkeen. Kun tuoreita mansikoita ei ole enää saatavilla, täyte toimii myös pelkkänä raparperi-valkosuklaaversiona. Näillä mittasuhteilla syntyy täytteet 24-26 cm vuokaan tehtyyn 4-6 munan kakkuun, kahteen väliin. Raparperikiisseli: 750 g raparperia 3 1⁄4 dl sokeria 1 1⁄2 dl keittolientä 3 rkl maissitärkkelystä 1 1⁄2 rkl vettä Valkosuklaamousse: 4 dl vispikermaa 250 g valkosuklaata 1 litra mansikoita Pese raparperit ja kuori niistä tarvittaessa ohuelti ulommainen kerros. Leikkaa raparperit paloiksi. Laita ne kattilaan yhdessä sokerin kanssa. Kuumenna ja keitä hetken aikaa (max 5 min), kunnes raparperit ovat pehmenneet. Anna raparpereiden valua siivilässä hetken aikaa. HUOM: ota liemi talteen! Laita valutetut raparperit takaisin kattilaan ja lisää 1 1⁄2 dl valutetusta liemestä. Säästä loppu liemi kakun kostutukseen. Kiehauta seos uudelleen. Sekoita maissitärkkelys veteen. Kaada kattilaan. Keitä sekoitellen n. 3 minuuttia. Anna kiisselin jäähtyä tarvittaessa kylmäksi asti. Kylmä kiisseli on paksumpaa ja pysyy paremmin kakun välissä. Vatkaa vispikerma vaahdoksi. Sulata valkosuklaa mikrossa miedolla lämmöllä välillä sekoitellen. Sekoita valkosuklaa vaahtoon. Voit antaa valkosuklaatäytteen jähmettyä jonkin aikaa jääkaapissa. Valkosuklaa jähmettää täytteen lopulta hyvin tukevaksi, mutta huolehdi, ettei täyte ehdi jähmettyä liikaa ennen levittämistä. Huom: älä vatkaa täytettä voimakkaasti enää sen jälkeen, kun se on alkanut jähmettyä; täyte voi muuttua rakeiseksi. Kostuta kakkupohja raparpereiden keittoliemellä. Levitä kakkupohjalle raparperikiisseliä. Leikkaa mansikat siivuiksi. Asettele niitä kiisselin päälle vieri viereen. Levitä päälle valkosuklaatäytettä. Täytä samalla tavalla toinen kakkuväli. Täytä kakku jo edellispäivänä. Näin kosteus ja maut ehtivät tasaantua.


text: Suomi sijoittui Maailman talousfoorumin kansainvälisessä informaatioteknologiavertailussa ykkössijalle. Raportin mukaan Suomella on maailman parhaat valmiudet ja kyvyt informaatioteknologian ja isojen datamäärien hyödyntämiseen. Ajankohtaista YK ja OECD haluavat saada yritykset tiiviimmin mukaan kehitysyhteistyöhön. Köyhyyttä ei poisteta vain hallitusten päätöksillä, vaan kohdemaihin tarvitaan talouskasvua, työpaikkoja ja kestävää infrastruktuuria. Valtioneuvosto hyväksyi kiirastorstaina 17.4.2014 periaatepäätöksen aineettoman arvonluonnin kehittämisohjelmasta. Tavoitteena on parantaa aineettoman arvonluonnin edellytyksiä ja aineettomiin oikeuksiin liittyvää osaamista Suomessa. Kemianteollisuuden tämänvuotisen Innovaatiopalkinnon saavat Orion Pharma Oy ja PerkinElmer Oy. Orion palkitaan lääkehoidon kehittämisestä Alzheimerin taudin oireisiin ja PerkinElmer järjestelmästä immuunipuutostaudin seulontaan vastasyntyneiltä. Kansainvälisessä kilpailussa menestyminen ja yleinen heikko taloustilanne edellyttävät yrityksiltä uudistumishalua ja -kykyä. Useimmat pk-yritykset ovat vastanneet näihin toimintaympäristön haasteisiin ja uudistaneet toimintaansa. Tiedot käyvät ilmi EK:n Pk-toimintaympäristökyselystä, johon vastasi yhteensä yli 840 pk-yritystä. EU-parlamentti on 15.4. täysistunnossaan hyväksynyt muun kuin taloudellisen tiedon raportointia koskevan direktiivin. Direktiivi tulee vielä muodollisesti hyväksyä neuvostossa. Direktiivi velvoittaa kaikkia yleisen edun kannalta olennaisia yhteisöjä (Public Interest Entities), joissa on yli 500 työntekijää. Soveltamisala kattaa listayhtiöt ja muut listaamattomat yleisen edun kannalta olennaiset yhtiöt. Suomessa näitä direktiivin velvoitteen piiriin kuuluvia yhtiöitä on arvioiden mukaan noin 80 – 90 kappaletta. Kasvuyrityksiä listaava amerikkalainen mediayhtiö Red Herring on nostanut kymmenen suomalaisyritystä lupaavimpien eurooppalaisten startupien listalle. Eurooppalainen patenttijärjestelmä on uudistumassa. Elinkeinoelämän keskusliitto EK tilasi selvityksen uudistuksen vaikutuksista suomalaisille yrityksille. Selvitys on syntynyt elinkeinoelämän ja työ- ja elinkeinoministeriön yhteishankkeena. Osana selvitystä tehtiin patentointiaktiivisille suomalaisyrityksille suunnattu yrityskysely sekä haastatteluja. Hallituksen ehdotuksella arvonlisäverolain muuttamisesta tähdätään harmaan talouden torjuntaan. Euroopan Unionin komissio antoi viime kesänä melkoisen kohun saattelemana uuden sääntelyaloitteen, jonka kerrottiin yhdentävän eurooppalaiset telemarkkinat. Tätä nykyä telepalvelujen tarjontahan on varsin kansallista, mikä konkreettisesti näkyy lukuisana määränä teleyrityksiä verrattuna vaikkapa Yhdysvaltoihin. Komission kaavailujen mukaan yhdentymiskehitys loisi Eurooppaan muutaman kansainväliseen ja jopa globaaliin kilpailuun kykenevän toimijan. TeliaSonera toimii kuluttajamarkkinoilla Pohjolassa, Baltiassa, Espanjassa ja Euraasiassa. Olemme...


text: LENTÄVÄT KITARAKAMAT JA OUTOA HALTIAKIELTÄ MONGERTAVAT PORILAISET ISO JYTKY VAI RÖKÄLETAPPIO MUTTA MIKÄ ON TIMONI? PORI, BAR KINO torstai 14.4.2011 Sovimme lähdön puoli kahdeksitoista. Se tarkoittaa sitä, että bussi starttaa puoli yksi. Hynysellä on vahva krapula. Se paranee keikkapäiväkirjan edellistä osaa kirjoittamalla ja nukkumalla. Mies havahtuu Tampereella, josta Huotari hyppää kyytiin. Jonnekin unen ja valvetilan hämärään Hynynen saa viestin, että Huotari on käynyt ennakkoäänestämässä ja äänestänyt vihreätä homoseksuaalia. Olisihan se pitänyt arvata. Bussimme (jota muuten ajaa jälleen kerran The Thing eli Master of Topless eli Hongisto) parkkeeraa Porissa Bar Kinon eteen, jossa herra Hukka meitä jo odottelee. Hän on toimittanut PA-kamat paikalle. Samaan aikaan Timoni (äänimiesten demoni) Virtanen kaartaa baarin eteen Helsingistä. Näin toimivat ammattimiehet. Kellontarkkaa toimintaa. Hynynen ja Sinkkonen käyvät hotellilla ja suuntaavat keskioluelle. Tämän jälkeen suoritamme lyhyen äänenpaineentarkastuksen. Laulumonitorointi on jostain syystä syvältä perseestä, eikä sille oikein mitään voi tehdä, mutta muuten soundi on kohdillaan. Porukat käyvät syömässä. Hynynen käy tutustumassa nähtävyyksiin. Mies juttelee parin paikallisen kanssa, eikä ymmärrä siitä mongerruksesta hevon vittua. Outoa haltiakieltä. Tapaamme tuntia ennen keikkaa takahuoneessa. Mystinen tyrämies on tehnyt paluun! Mies aikoo matkata kanssamme Helsinkiin huomenna. Hongisto nukkuu. Hynynen avaa viinapullon ja herättää miehen korkin narskahduksella ja vienolla alkoholin tuoksulla. Näin saamme tuohon Tikkalan sarvikuonoon virtaa. Helvetin vaikea keikka. Laulusoundi pyörii ja pyörii. Hynynen löytää suht oikeat äänet selkäytimestä ja kurkusta, mutta aina se ei toki onnistu. Iankaikkinen menee pitkin vittuja. Harmi, sillä sehän olisi ollut Porilaisille juuri SE biisi. Onhan kertosäkeen sointukuvio suora kopio Yön Rakkaus on lumivalkoisesta. Yleisökin on aluksi vaisu, mutta lämpenee loppua kohti. Lopulta meno on jo infernaalista, joten reilusti plussan puolelle jäädään. Tässä vaiheessa kiitämme sitä neroa, joka keikan jälkeen horjahti rappusissa ja kaatui suoraan Hynysen kitarakamojen päälle niin, että nuppi, kaappi ja mikki, jolla kaappi oli mikitetty PA:han kokivat kovia. Koko motti kaatui lavalle. Tuli kallis paukku. Jytky. Ja rökäletappio artistin lompakkoon. HELSINKI, TAVASTIA perjantai 15.4.2011 Matka Porista Helsinkiin menee nukkuessa. Krapulus ja panetus maximus. Perillä Hynynen nauttii parit oluet ja tekee telkkarihaastattelun Strada -ohjelmaan, joka käsittelee - nyt tulee yllätys - alkoholia. Nomikäettei! Alan erikoismies antaa erikoislausunnon. Vähän tylsää, mutta homma tulee hoidettua jaloista kai suht tyylikkäästi. Ja toimittaja ja kuvaaja ovat mukavia miehiä, se auttaa paljon. Teemme pitkän ja huolellisen äänenpaineentarkastuksen. Huomaamme, että Hynysen vahvistin on saanut hieman damagea eilen. Se ei toimi rutisematta kuin tietyillä säädöillä. Päätämme sitten soittaa niillä. Emme voi muuta. Soittoaika on jo puoli kymmenen, joten pitää syödä erittäin kevyesti. Kirjaudumme hotelliin (Antti Tuisku esiintyy siellä tänä iltana, stalkkaus siis jatkuu!!!) ja sitten ei voi muuta kuin odottaa. Puhelimeen satelee viestejä jatkuvasti, vieraslistapyyntöjä niin tälle kuin huomisellekin illalle. Mikäs siinä, kiva kun kaverit vielä muistavat. Hissu Hietalahti osoittaa erityistä rohkeutta pyytämällä listalle itsensä + 9. Viisitoista minuuttia ennen keikkaa mieheltä tulee vielä viesti, että jos voisimme venyttää soittoaikaa viidellä minuutilla, jätkät kun saunovat vielä. Siihen emme sentään suostu. Tavastia on määritellyt meille, että soiton pitää loppua jonkun vitun diskon takia tasan klo 23, joten ei ole varaa venyttää. Haluamme soittaa noin puolitoista tuntia. Vähintään. Perkeleen hieno keikka. Tupa on täynnä, meno on kuin helvetissä. Homma menee aivan nappiin, ei virheitä, ei sekoilua. Ja mikä tärkeintä: on ihan vitun kiva soittaa. Encoreineen ja niiden aikana tapahtuneine jammailuineen setti kestää tasan puolitoista tuntia. Ammattimiehet liikenteessä taas. Helvetti on irti. Takahuone täyttyy. Alamme ryystää kossua. Rantalan Pätkä kantaa sitä jatkuvasti lisää takahuoneeseen. Lopulta sinne ilmestyy Tavastian toimesta Sorbustakin. Mahtava meininki meneillään. Lopulta Hynysen elämä on pelkkää pimeyttä. HELSINKI, TAVASTIA lauantai 16.4.2011 Kuljen valtavalla, tuulisella arolla. Kylmä viima vinkuu korvissani. En näe muuta kuin loputonta tasaista helvettiä edessäni. Tajuan, että se on sieluni maisema. Kuvaan ilmestyy kaukainen piste jossain horisontissa joka lähestyy minua. Hahmo alkaa piirtyä selvemmäksi. Tajuan, että se on laamalla ratsastava mongoloidi. Tyyppi lähestyy, tulee suoraan kohti ja pysähtyy viimein eteeni. Laama sylkäisee naamalleni, irvistää ja huutaa rumalla äänellään: HERÄÄ HOMO! Mitä vittua! Hynynen valuu kylmää hikeä. Kello on vähän yli yhdeksän aamulla. Ei muuta kuin aamiaiselle. Siellä mies näkee ihka aidon neekerin! Sitten syvä uni valtaa hänet taas. Vähän ennen kahta mies herää uudelleen. Puhelin on täynnä vastaamattomia puheluita. Hynynen tajuaa, että on missannut yhdeltä alkaneen palaverin alun. Ei muuta kuin kuteet niskaan ja kokoukseen, joka käsittelee kumia, nahkaa ja jalkaseksiä. Tapaamme viiden aikaan Tavastialla. Paikalla on myös herrat Holopainen, nuorempi Hynynen sekä Aaltonen. Monsteriser on tullut keikalta Porista ja jätkät komppaavat meitä tänään. Nuorempi Hynynen on niin pierussa, ettei saa sanaa suustaan. Näyttää pahalta. Monsteriseria oli mainostettu Porissa kuulemma nimikkeellä Hynynen & co. Voi luoja, miten veljeni joutuukaan kärsimään kirotun nimensä takia. Treenaamme lopulta pari tuntia. Tämän takia Hynynen unohtaa täysin, että oli luvannut tehdä puhelinhaastattelun radioon. Anteeksi vaan, jos joku Novalta näkee tämän. Soitamme koko illan setin läpi. Mukana on kappaleita joita ei ole soitettu aikoihin, mm. Kuolemajärvi ja Taivaankaunis. Nuorempi Hynynen sammuu kesken treenien, mutta pölähtelee aina rumpulavan takaa vetämään kertosäkeiden stemmat. Ei hyvin, mutta vähän sinne päin sentään. Sehän riittää meille. Muuten menee liian ammattilaistouhuksi. Treenien jälkeen Hynynen käy Tavastian toimiston tietokoneelta tarkistamassa parin biisin sanat ja siirtyy hotelliin suihkuun. Kaikki alkaa olla valmista. Ei muuta kuin Ilvekseen moikkaamaan tuttuja. Niitä riitää, tänäänkin. Se on kiva. Hynynen löytää takahuoneesta nukkuvan Hongiston ja herättää tämän Sorbuspullon korkin narahduksella. Kuluu viisi minuuttia ja mies on kuin uusi ihminen. Täynnä tarmoa ja intoa. Mutta missä ovat herrat Aaltonen ja nuorempi Hynynen? Ei muuta kuin puhelin käteen ja kyselemään. Selviää, että Miitri on tulossa, mutta Janne ei vastaa. Se johtuu siitä, että miehen puhelin pirisee takahuoneessa. Tässä vaiheessa ystävämme Vuorelan Pasi ilmestyy takahuoneeseen ja kertoo, että meinasi saada viime yönä pillua, mutta sitten äiti heräsi. Viisitoista minuuttia ennen keikkaa nuorempi Hynynen juoksee takahuoneeseen. Joku oli juuri kertonut hänelle Ilveksessä, että keikka alkaakin jo puoli kymmeneltä. Onneksi on kertonut. Tässä vaiheessa on syytä infota, että yritimme vääntää tämän illan soittoaikaa pitemmäksi Tavastian porukoiden kanssa, mutta se ei taaskaan ihanan diskojärjestäjän takia onnistunut. Aikaisemminkaan ei voi aloittaa, koska jengi valuu paikalle puoli kymmeneksi, kuten Tavastian kotisivuilla soittoajaksi ilmoitetaan. Päätämme tyytyä siis puoleentoista tuntiin. Taas napsahtaa kohdilleen! Keikka on vielä hurmoksellisempi kuin eilen. Täyttä tunnetta, ei mokailua. Nuorempi Hynynenkin on piristynyt sen verran, että stemmat tulee kohdilleen, Aaltosesta nyt puhumattakaan. Ja täytyy kyllä sen verran kehaista Hynystäkin, että mies taitaa laulaa paremmin kuin koskaan. Puolitoista tuntia yhtä hurmosta. Hurmosta, jonka aikana Hynynen havahtuu strippaavansa yleisölle Ei kukaan -biisin aikana. Tähän on tultu. On syytä purkaa paineet. Vedämme aivan helvetilliset lärvit täpötäydessä takahuoneessa. Osa porukasta poistuu Karjalaan jo yön aikana, mutta juopoimmat jäävät. Eli Hynynen, Hongisto, Huotari ja Tammi. On aika suuren ilon. Luoja, kun me ollaan hyviä. Mutta ei kai tätä voi ikuisesti jatkua...


text: Keittiölähikuvat Johdatuksena kerrottakoon taustaa eiliselle postaukselleni. Osa lukijoista muistanee, että olen vuosien varrella postaillut ällöttäviä lähikuvia keittiötoimistani. Homma sai alkunsa vuosia sitten Tuiman haastaessa kuvamaan keittiömacroja. Tuiman palatessa linjoille uuden Arkikuvia -bloginsa myötä alkoi sinne jälleen ilmestyä uusia keittiölähikuvia. Nuo kuvat innostivat eiliseen postaukseen puuhatessani saaliini parissa. Haaste Alkuperäinen haaste meni näin: ”Haastan keittiössä viihtyvät tai sitä karsastavat henkilöt menemään kamera kädessä avoimin mielin omaan keittiöönsä ja kuvaamaan mitä mieleen juolahtaa. Kuvaa voi muokata halutessaan mielinmäärin.” Uusi haaste Haastan heti alkuunsa mielenkiintonsa eilistä postausta osoittaneet Krisun, Kiiriksen ja tietenkin idean äidin eli Tuiman kiirehtimään keittiöön kameran kera ja kuvamaan jotain ajankohtaista ja postaamaan sen. Kuvaa saa siis muokata (tunnistamattomaksi). Sen jälkeen olisi mukava, jos käyt linkittämässä tänne ja haastat kolme kaveriasi mukaan. Tämä on lentävä haaste, johon kaikki lukijani saavat mielellään ottaa osaa. Syksy saa ja keittiö on jälleen taivaallinen paikka :) Hauskoja kuvailuhetkiä! - aamuhöyryt -


text: Aktiiviliikkujalle toimivalla lihashuollolla on suuri merkitys, sekä palautumiseen että liikunnasta nauttimiseen. Olen listannut toimivia tapoja aiemmissa teksteissäni, viimeksi liittyen nivelten hyvinvointiin Lihasten palautumiseen kannattaa ottaa käyttöön useampia työkaluja – pienemmällä ajankäytöllä saa yleensä paremman yhteisvaikutuksen kuin pelkästään yhtä hoitomenetelmää noudattaen. 1. Kova pallo lihasten hierontaan Omassa käytössä oleva pallo on joskus takavuosina lemmikkieläinkaupasta ostettu (josta todisteena hampaanjäljet) – hieman tennispalloa suurempi, joustamaton pallo. Toimii erittäin hyvin mm. pakaroiden (lattilalla) ja epäkkäiden itsehierontaan (lattiaa / seinää vasten). Käytä päivittäin, muutamia minuutteja kerrallaan. Etsi kipeät kohdat ja pidä kipukohdassa kevyt paine kunnes lihaskireys hellittää. 2. Lihasten hieronta ja venyttely saunassa / infrapunasaunassa Tavallinen tai infrapunasauna on loistava paikka myös kevyelle venyttelylle tai hieronnalle. Lämpö rentouttaa lihaksia, ja kevyt venyttely tai hieronta toimii saunassa erittäin hyvin. Saunassa voit hieroa tai venytellä helposti ainakin käsivarsia, reisiä ja niskan alueen lihaksia. Puista kipukoukkua voi käyttää myös selän lihasten keyveen käsittelyyn. 3. Lihaksia rentouttavat / palauttavat linimentit ja voiteet Itse olen käyttänyt lihasten rentouttamiseen ja hoitoon jo vuosia Relaxant-nimistä voidetta. Apteekista ostettavia kipugeelejä en kenellekään suosittele, niiden teho on vähintäänkin vaatimatonta – jopa ko. tuotteiden valmistajien omien tutkimusten mukaan. Kun tuotteilla on kuitenkin kova kysyntä ja ihmiset kipeitä, apteekkien kipugeelejä myydään valtavasti. Relaxant on valittu Vuoden Hoitotuotteeksi (Suomen Luontaistuotekauppiaiden liitto). Käytän tuotetta itse kovien treenien jälkeen, sekä saunan jälkeen. Voidetta voi käyttää myös suoraan hierontaan, tai hierottuihin lihaksiin hieronnan jälkeen. Pyydä hierojaasi ostamaan vastaanotolleen tuote käyttöön, tai pidä omaa pulloa mukanasi. Varsinkin kovan urheiluhieronnan jälkeen tuote rentouttaa lihaksia loistavasti. Kova hieronta saattaa joskus aiheuttaa hieronnan jälkeen jopa lihasten kiristymistä, mutta Relaxantin avulla lihakset rentoutuvat kovankin hieronnan jälkeen paremmin. Jos lihakset ovat erittäin kireät, suosittelen testaamaan voidetta sekä ennen että jälkeen saunan. Hyvin kevyt hieronta ja/tai venyttely saunassa auttaa lihasten rentoutumisessa. Voidetta voi käyttää myös ennen nukkumaanmenoa, tai kireille lihaksille muutamia kertoja päivässä. Voit toki testata tuotetta myös ennen treeniä käytettäväksi, mutta itse suosittelen mieluummin huolellisempaa alkulämmittelyä – tai jos lihakset ovat liian arat treeniin, joko ylimääräistä lepopäivää, tai hieman sovellettua treeniä. Relaxantin löydät apteekeista, luontaistuotekaupoista tai suoraan Detrian verkkokaupasta


text: Viime viikolla ydinvoimayhtiö TEPCOn uusi hallitus järjesti tiedotustilaisuuden, jossa se esitti pahoittelunsa Futaban kunnallishallinnolle ja alueen asukkaille ydinonnettomuuden mukanaan tuomista ongelmista. Futaban alueen asukkaiden elämä muuttui täysin Fukushiman ydinonnettomuuden jälkeen, kun he joutuivat jättämään kotinsa vaaralliseksi nousseiden säteilytasojen vuoksi. TEPCOn uusi toimitusjohtaja Simokawabe sanoi: ”Pyydän anteeksi, että olemme aiheuttaneet teille vakavia ongelmia ja haittoja.” Uusi varatoimitusjohtaja Hirose vuorostaan pahoitteli myöhässä olevia vahingonkorvauksia. Kansalaiset esittivät tilaisuudessa hyvin paljon TEPCOn toimintaan kohdistuvia kriittisiä mielipiteitä. Eräs mies sanoi, ”Perheeni on hajonnut. Haluaisin vain tavallisen elämäni takaisin. Jos te (TEPCO) olette vilpittömästi pahoillanne, odotamme teiltä kunnollisia korvauksia kaikesta meille aiheuttamastanne tuskasta”, sanoi eräs mies. Evakossa pitkään asuminen uuvuttaa Futaban asukkaita. TEPCOn johto ei osannut vielä sanoa, milloin asukkaat pääsevät muuttamaan takaisin koteihinsa. Futaban kaupunginjohtaja vaati ydinvoimayhtiön uutta hallitusta vahvistamaan luottamusta jatkuvilla tuilla ja korvauksilla. Samaan aikaan KEPCO (Kansai Electronic Power Co.) ilmoitti käynnistävänsä Ooin ydinvoimalan kolmoisreaktorin 1. heinäkuuta. Ooin ydinvoimala sijaitsee Fukuin prefektuurissa. Reaktorin on määrä tuottaa sähköä 4. heinäkuuta ja toimia täydellä teholla 8. heinäkuuta. Hälytykset alkoivat soida 19. kesäkuuta ydinvoimalan käynnistyksen valmisteluissa, kun reaktoriveden pinta laski hetkellisesti kymmenen senttimetriä. KEPCO ilmoitti asiasta kuitenkin vasta seuraavana aamuna. Tämänkaltainen tiedotuksen hitaus heikentää yhtiön uskottavuutta ja luottamusta sen riskienhallintaan. KEPCO on halukas käynnistämään lisää ydinvoimaloitaan. Yhtiö arvio alijäämänsä olevan 500 miljardia yeniä (noin viisi miljardia euroa), jos se ei saa käynnistää kaikkia ydinvoimaloitaan. Viime perjantaina 100 000 ihmistä kokoontui osoittamaan mieltään ydinvoimaloiden uudelleenkäynnistämistä vastaan. Lauantaina mielenosoittajat sulkivat Ooin ydinvoimalan portit. Mielenosoittajien viesti on selvä, japanilaiset eivät halua enää ydinvoimaa maahansa. Kysymys kuuluukin: ”Kuka haluaa käynnistää ydinvoimalan?”


text: Kaliforniasta, tuolta extremeurheilulajien mekasta kuuluu jälleen kummia. Tällä kertaa Länsirannikon huimapäät ovat keksineet, kuinka maastopyöräilystä ja yksipyöräisellä polkupyörällä ajamisesta voidaan molemmista tehdä kerta heitolla entistä haastavampaa yhdistämällä kyseiset lajit. Laji, jota paikalliset huimapäät kutsuvat nimellä “muontain unibiking”, tai lyhyen ytimekkäästä Muni:ksi sai alkunsa jo 1990-luvulla on sittemmin kerännyt tasaisen varmasti kasvavan harrastajajoukkonsa. Lajissa järjestetään jopa maakohtaisia mestaruuskisoja ainakin Yhdysvalloissa, Englannissa ja Australiassa. Tietääkö kukaan mikä on lajitilanne Suomessa? Eli sitten vaan yksipyörisen selkään ja metsäpolulle, mikäli etsit harrastusta, jolla differentoitua naapurista. Väittävät myös, että harrastus on jopa perinteistä maastopyöräilyä turvallisempaa, sillä nopeudet eivät tyypillsesti pääse kovinkaan suuriksi. Videota “alamäkimunipyöräilystä” hypyn jälkeen


text: SAP-kumppanit auttavat yritystäsi toimimaan mahdollisimman tehokkaasti SAP-kumppanit ovat tärkeässä asemassa auttaessaan kaikenkokoisia organisaatioita löytämään, hankkimaan ja ottamaan käyttöön ihanteellisen ratkaisun oman liiketoimintansa tarpeita varten. Oli sitten kyseessä liiketoimintaprosessi, liiketoiminta-analyysi, uusimmat mobiiliratkaisut tai viimeisimmät teknologiainnovaatiot, SAP-kumppanit auttavat. He tarjoavat poikkeuksellista lisäarvoa, hankintavaihtoehtoja, konsultointi- ja toteutuspalveluja, asiantuntemusta paikallisesta liike-elämästä, ratkaisuja ja odottamaasi laatua – jotta yrityksesi voi toimia mahdollisimman tehokkaasti.


text: Tervetuloa Vaasan monipuolisimmalle kirpputorille! Meidät löydätte Vaasan Suvilahdesta, jossa palvelemme teitä seitsemänä päivänä viikossa. 1500 neliön tiloissamme on noin 300 myyntipaikkaa, ja hyllymme ovat uusia ja tilavia. Me panostamme siisteyteen, järjestelmällisyyteen ja ennen kaikkea hyvään asiakaspalveluun. Meille on tärkeää että koko perhe viihtyy kirpputorilla, ja lapset onkin huomioitu erillisellä leikkihuoneella. Kirpputorimme on otettu hyvin vastaan, ja etenkin pitkät aukioloaikamme ovat saaneet erityiskiitosta. Olemme myös todella iloisia suuresta kävijämäärästämme, joka edelleen jatkaa kasvuaan! Jos kaapeistasi löytyy ylimääräistä tavaraa, niin älä epäröi vaan varaa myyntipaikkasi meiltä ja liity iloiseen joukkoomme! Kirpputorin yhteydessä toimii myös Suvi shop. Valikoimamme elää koko ajan, ja uusia jäännöseriä Pohjoismaista saapuu säännöllisesti. Tällä hetkellä shopin puolella on myynnissä mm. upeita sisustustavaroita nettohintoihin.


text: Pikakassat saavat rinnalleen "Elä hättäile"-hidaskassat "Elä hättäile"-kassaksi nimetty hidaskassa on tarkoitettu muun muassa vanhuksille, kehitysvammaisille ja kaikille, jotka haluavat asioida kiireettömästi, Kesko kertoo tiedotteessaan. Kassalla saa asioida omaan tahtiin "rupattelua unohtamatta". Kassapalvelija auttaa tarvittaessa ostosten latomisessa hihnalle ja niiden pakkaamisessa kasseihin. Jonottaminen on pyritty tekemään mahdollisimman mukavaksi nojatuoleilla, joissa asiakkaat voivat odottaa vuoroaan. Hidaskassakokeilu tehdään yhdessä Aalto-yliopiston kanssa K-Citymarket Isossa Omenassa Espoossa. Idea on lähtöisin kehitysvammaisten kaupassakäyntikokemuksista. – Kaupassa käynti osoittautui toisaalta viikon kohokohdaksi, toisaalta kognitiivisesti ja fyysisesti hyvin paineenalaiseksi tilanteeksi, Aalto-yliopiston käyttäjätutkija ja teollinen muotoilija Sara Ikävalko sanoo. Hidaskassaa testataan aluksi kahden viikon ajan.


text: Viron lentoliikenteen solmukohta on Tallinnan Lennart Meri -lentoasema, maan suurin kansainvälinen lentoasema. Reittilennoilla pääset maan suurimmille saarille Saarenmaalle ja Hiidenmaalle. Lentoaikataulu vaihtelee matkustajamäärän mukaan kesä- ja talvikaudella. Lyhyet lennot ovat suosittuja matkailijoiden keskuudessa, koska nopean matkanteon lisäksi ne tarjoavat mahdollisuuden nähdä Viro ilmasta käsin ja nauttia kauniista näköaloista. Tarton lentoasema sopii yksityiskoneille, mutta se palvelee myös reittilentoja Helsinkiin. Jos käyt talvikaudella Viron kesäpääkaupungissa Pärnussa, voit tehdä sieltä lyhyen lentomatkan Kihnun tai Ruhnun saarelle. Lisää tietoa lentoaikatauluista, lentoasemista ja lentoyhtiöistä saat Tallinnan lentoaseman verkkosivuilta.


text: Haluatko aloitusnäytölle valokuvasi? Tässä yksi vaihtoehto, Photo slideshow widget näyttää aloitusnäytöllä valitsemiasi valokuvia vaihtaen niitä automaattisesti. Sovellus on ihan kelpo, mutta puutteita löytyy varsinkin kun kyseessä on maksullinen sovellus, kuvista ei näy kuin osa, eli todennäköisesti näytetään jokin keskikohta kuvasta, lisäksi aikaa minkä välein kuvaa vaihdetaan ei voi muuttaa, galleriasta ei voi valita kaikkia kuvia kuin näpyttelemällä jokaisen kuvan kohdalle raksin, työlästä mikäli kuvia on paljon. Erikoisena pidän myöskin sitä, että kun kuvaa klikkaa widgetistä niin avautuu se mistä valitaan näytettävät kuvat, eikä esim. puhelimen oma galleria. Sovelluksen voi ladata Nokia Kaupasta hintaan 1€.


text: Manageri Neville Powell oli seuraamassa HJK:n voittoa Interistä perjantaina. Ottelun aikana hän sai kuulla, että Jari Litmasen toipuminen polvivamman vuoksi tehdystä leikkauksesta on sujunut hyvin. - Litmasen pelaaminen tekisi ottelusta aivan erityislaatuisen tapahtuman, Powell sanoi walesilaisessa Daily Post -lehdessä maanantaina. Powell joutuu kuitenkin pettymään, sillä vaikka Litmanen onkin pelikuntoinen, hän jäi matkalta pois. - Litmanen on harjoitellut täysillä muun joukkueen kanssa. Neuvotteluissa valmennusjohdon kanssa päädyttiin kuitenkin siihen, että hän ei lähde Walesiin, HJK:n tiedottaja kertoi YLE Urheilulle. HJK:n topparit Rami Hakanpää ja Juhani Ojala loukkaantuivat Inter-ottelussa. Laitapuolustaja Rafinha jäi kotimaahan odottamaan perheenlisäystä. Päävalmentajan Antti Muurisen mukaan HJK lähti matkaan luottavaisena. Ennakkosuosikina otteluun lähtevä Klubi aikoo keskittyä keskiviikkona peruspeliin. - Europelien yksi salaisuus on siinä, ettei kannata lähteä hakemaan mitään ihme europelitemppuja vaan pyrkiä omaan ehjään suoritukseen. Kyseessä ei ole mikään pubijoukkue, vaikka sellaiseksi Bangor City on jossain yhteydessä leimattu. Aliarvioimiseen ei siis missään tapauksessa ole tippaakaan varaa, Muurinen sanoo HJK:n verkkosivuilla. Siinä missä HJK on ollut vauhdissa veikkausligiakentillä jo 15 ottelun verran, sen walesilainen vastustaja on vasta aloittelemassa valmistautumista kauteen. Bangor City on pelannut neljä harjoitusottelua parin viikona aikana ja voittanut ne kaikki. Powell lähteekin keskiviikon kamppailuun luottavaisena. - Minulla on kolme tai neljä vaihtoehtoa, millaisen joukkueen valitsen keskiviikkona. Kehotin pelaajia näyttämään harjoitusotteluissa, ansaitsevatko he pelipaikan HJK:ta vastaan, ja totta puhuen kaikki yrittivät parhaansa, Powell sanoi HJK teki Poweliin vaikutuksen Inter-ottelussa. Hän kuitenkin muistuttaa, että yllätyksiä on nähty ennenkin. - He ottivat vaivattomasti voiton täyden tuvan edessä sarjakakkosesta. Ahtaalla kentällä 2 000 Bangor-fanin edessä voimme kuitenkin yllättää heidät. Eihän meille annettu mitään toivoa Honkaakaan vastaan viime vuonna, Powell muistuttaa viitaten Eurooppa-liigan karsintaan, jossa Bangor pudotti FC Hongan. Mestarien liigan 2. karsintakierroksen 1. osaottelu Bangor City - HJK Belle Vue -stadionilla Rhylissä keskiviikkona klo 20.30 Suomen aikaa. Toinen osa 19.7. klo 19 Helsingissä. Tuoreimmat aiheesta: Jalkapallo Urheilun viikon luetuimmat 1 Huhhuh, mikä osuma – katso video Granlundin taidonnäytteestä! Mikael Granlund upotti Coloradon harhauttamalla kolme puolustajaa kahville. Osuma oli suomalaissentterille ensimmäinen NHL:n pudotuspeleissä. 2 Tunteet kuumina - Tappara voittoon kyseenalaisella maalilla Tapparalla oli mahdollisuus ajaa Kärpät syvälle suohon jääkiekon SM-liigan neljännessä finaaliottelussa, jota Yle Urheilu seurasi hetki hetkeltä. 3 Mitä ihmettä? Otteluvalvoja väittää videokuvaa vastaan Pertti Juholan mukaan Tapparan ratkaisumaalissa ei ollut kontaktia. Videokuva tilanteesta osoittaa kuitenkin toisin. 4 Ruotsalaiset kaivoivat ilmaveivin esiin – "Uusi Granlund-klassikko" Aftonbladetin lisäksi myös Puck Daddy -jääkiekkoblogi muistutti, että Mikael Granlund on jääkiekon oma postimerkkipoika. 5 Rautakorven huuto keskeytti Marjamäen haastattelun Jukka Rautakorvella riitti asiaa otteluvalvojille voitokkaan kolmannen finaalin jälkeen. 6 Viides finaali - Kärpät venytti sarjaa uskomattomalla osumalla Kärpät pelasi jääkiekon SM-liigan viidennessä finaalissa selkä seinää vasten. Yle Urheilu seurasi hetki hetkeltä, nousiko Tappara Suomen mestariksi keskiviikkona. 7 Rautakorpi: "En ole tuollaista 25 vuoden aikana nähnyt" Tapparan Jukka Rautakorpi ei ensin halunnut kommentoida 4-3-voittoon päättyneen finaalin tuomarilinjaa, mutta lopulta löysi kuitenkin sanottavaa. 8 Kommentti: Mikael Granlundia on pakko ihailla Mikael Granlund osoitti maanantai-iltana jälleen kerran äärimmäisen kovan voitontahtonsa, kirjoittaa Sami Laine. 9 Tyttöystävät ja vaimot kiukuttelevat – osa miesurheilijoista ei uskalla palata Suomeen Parisuhteen kiristyminen tai muut perhesyyt ovat vaikuttaneet urheilijoiden elämään miesten korisliigassa lähes joka kaudella. 10 Granlund ällistytti vastustajankin riveissä – "Uskomaton maali kukisti meidät" Patrick Roy antoi Mikael Granlundille pisteet pudotuspelikamppailun ratkaisseesta suorituksesta.


text: Tämänpäiväinen lounas – ja resepti – on mukaelma chorizo-ohjeesta, jonka tein Hesarin paperiversioon talvella. Muuton ansiosta tajusin taas, kuinka paljon ihmisellä voikaan olla tavaraa. Eikä vain vaatekaapissa tai kirjahyllyssä, vaan myös keittiön kaapeissa. Keittiön kaappien tavarassa on sentään se hyvä puoli, että ne voi syödä pois. Tällä hetkellä on siis meneillään eräänlainen syön kaapit tyhjiksi -operaatio, vaikka se olisi ehkä kaiken järjen mukaan kannattanut tehdä jo ennen muuttoa. No, parempi myöhään kuin ei milloinkaan ja muita latteuksia. Joka tapauksessa – pakastimesta löytyi paketti luomupiiristä tilattua lammasbratwurstia (joka oli muuten TODELLA hyvää). Ja papuja. Voi isä niitä papuja. Niitä on joka sorttia. Papuja ja makkaraa, tätähän siitä oli tehtävä! Ja kun äiti vielä lähetti valtavan kimpun oman kasvimaan yrttejä, niin avot. Tämä on loistava arkiruoka. Se syntyy puolessa tunnissa helposti: joku muu on tehnyt makkaran, itse ei tarvitse kuin pilkkoa vihannekset ja uuni hoitaa loput. Tähän ruokaan kannatta käyttää makkaraa, jossa on reilusti makua ja rasvaa, sillä näin saat ruokaan maukkaan liemen. Sillä tavoin itsessään miedonmakuiset pavutkin saavat osansa makkaran mausta. Raakamakkara toimii ehdottomasti ruuassa paremmin kuin “tavallinen”. Niin ja – älä skippaa selleriä, vaikket sellerin ystävä olisikaan. Se tuo liemeen makua! Kannattaa tsekata myös tuo linkkaamani chorizo-versio, molemmat ovat toimivia, vähän erilaisia keskenään vaan. Lammasmakkaraa yrttisellä papu-tomaattipedillä (kahdelle) 2 lampaan (raaka)makkaraa 1 pieni sipuli 125 g tomaattia tai kirsikkatomaattia 2 isoa valkosipulinkynttä 1 sellerinvarsi reilu loraus oliiviöljyä 1/2 rkl balsamicoetikkaa loraus valkoviiniä 1-2 rosmariininoksaa (voit käyttää myös kuivattua, n. 1/2 tl) 1-2 timjaminoksaa (voit käyttää myös kuivattua, n. 1/2 tl) 1 tölkki valkoisia papuja (ei tomaattikastikkeessa) cayennepippuria suolaa mustapippuria Pilko sipuli, valkosipuli, selleri ja tomaatti. Laita ne paistonkestävään vuokaan ja lorauta päälle reilu loraus oliiviöljyä, valkoviini sekä balsamico. Nakkaa sekaan yrtit. Lisää päälle makkarat. Paista 200-asteisessa uunissa 20 minuuttia. Huuhtele sillä välin pavut. Lisää pavut uunivuokaan ja sekoita ne tomaatista ja makkarasta irronneeseen nesteeseen. Laita takaisin uuniin 5 minuutiksi. Rapsauta lopuksi päälle cayennepippuria, suolaa ja mustapippuria maun mukaan.